ponedjeljak, 08 jul 2019 21:00\nKnjiga "Bitka za Srebrenicu-rat za civilizaciju" autora Dušana Pavlovića večeras je predstavljena u Bratuncu, uoči obilježavanja 27 godina od velikog srpskog stradanja u srednjem Podrinju od 1992. do 1995. godine.\nDirektor Republičkog centra za istraživanje rata, ratnih zločina i traženje nestalih lica Milorad Kojić rekao je da je veoma značajno istaći da Srbi ovdje traže samo istinu, odnosno da su tokom rata i oni stradali, te da ova knjiga bude realno sagledana i prihvaćena jer vodi ka pomirenju.\n- Ova studija je jedan od međunarodno prihvaćenih mehanizama za vansudsko dokazivanje istine i autor je nastojao, što je u velikoj mjeri i uspio, da koristeći brojna dokumenta cjelovito sagleda srpska i bošnjačka stradanja u Srebrenici i oko nje - rekao je Kojić.\nKoliko je važno istražiti istinu o dešavanjima u Srebrenici i demantovati narativ koji govori samo o bošnjačkim žrtvama potvrđuju dokumentovani podaci o stradanju 2.679 Srba u ovoj regiji, za šta je osuđen samo jedan Bošnjak na 10 godina zatvora, dok su za stradanje srebreničkih Bošnjaka osuđena 53 Srbina na 730 godina robije.\nOn je rekao da je knjiga dokumentarno djelo nastala kao plod autorovog dugogodišnjeg rada na traženju nestalih u BiH i istraživanja dokumentarne građe bošnjačko-muslimanske provinijencije.\nKnjiga se sastoji od 30 poglavlja koja čine tri cjeline, i to period od početka rata do jula 1995. godine, zatim juli te godine i analiza događaja u Srebrenici nakon rata.\nOn je zahvalio autoru knjige, opštini Bratunac, Udruženju logoraša regije Birač, bratunačkoj Boračkoj i Organizaciji porodica zarobljenih i poginulih boraca i nestalih civila, Udruženju porodica nestalih Bratunca koji su pomogli Republičkom centru da organizuje ovu promociju.\nRecenzent Goran Latinović rekao je da je knjiga odgovor na zapadni narativ i negiranje istorijskog postojanja Srba zapadno od Drine i jednostranog prikazivanja istorije i ratova devetesetih godina prošlog vijeka nakon raspada Јugoslavije.\nLatinović, koji je profesor sa banjalučkog Univerziteta, kaže da knjiga malim dijelom govori o nekažnjenim zločinima za ubistvo oko 2.000 Srba na početku i tokom rata na području Srebrenice, Bratunca i Zvornika, što je bio nastavak ustaških zločina iz Drugog svjetskog rata.\nNjegovo mišljenje je da je bitka za Srebrenicu bila i bitka za odbranu Bratunca i Zvornika od pripadnika muslimanske 28. divizije koja je stalno pravila diverzije iz Srebrenice, zaštićene zone UN koja nikad nije demilitarizovana.\nU slučaju događaja i pada Srebrenice u julu 1995. godine i zločina koji su počinjeni, Latinović kaže da rukovodstvo Republike Srpske nikada nije naredilo ubistva i da su zapadne sile u tim događajima imale svoju posebnu ulogu i kasnije su te događaje predstavljale u skladu sa svojim interesima.\nScenario za žrtvovanje Srebrenice, prema riječima Latinovića, pripremilo je muslimansko rukovodstvo u Sarajevu. O tome govore brojni bošnjačko-muslimanski dokumenti na osnovu kojih je najvećiom dijelom knjiga nastala i ona demistifikuje neistine, insinuacije i jednostranu istorijsku sliku i narativ o tim događajima.\nOn kaže da su to nametnule zapadne sile, te istoričari iz Zagreba i Sarajeva neistinitim tvrdnjama o obimu i načinu stradanja srebreničkih Bošnjaka u julu 1995. godine.\nAutor Dušan Pavlović je rekao da je Srebrenica jedna od najbolnijih tema posljednjeg rata u BiH, istakavši da se dugo bavio istraživanjem stradanja svih u BiH, a posebno svog srpskog naroda o čemu su u svijet poslate poluistine.\nOn je istakao da je ova knjiga nastala dugogodišnjim radom na traženju i ekshumacijama nestalih i proučavanju dokumenta, većinom bošnjačkih, a dijelom Vojske Republike Srpske i UNPROFOR-a koji je kao međunarodni vojni faktor bio u Srebrenici.\nGovoreći o zauizimanju Srebrenice, Pavlović navodi da je do toga došlo nakon muslimanske ofanzive za deblokadu Sarajeva 16. juna 1995. godine, kada je njihovo rukovodstvo naredilo jedinicama u enklavama Srebrenica i Žepa da krenu sa diverzijama, što su oni i činili.\n- Znalo se da se priprema ofanziva na Krajinu i odlučeno je da se oslobodi dio jedinica Vojske Republike Srpske koje su vezivane za enklave. Međutim, zbog slabog otpora krenulo se u potpuno oslobađanje te teritorije u kojoj je aktivni sastav 28. divizije takozvane Armije BiH brojao 6.000 dobro naoružanih vojnika, a u rezervnom sastavu bilo je još 7.000 vojnika u Srebrenici i oko 2.000 u Žepi. U napad je krenulo oko 1.500 srpskih boraca i ušli su bez većeg otpora u ovo mjesto - podsjetio je Pavlović.\nOn je naglasio da pri ulasku u gradić srpska vojska nije znala gdje su pripadnici 28. divizije i mislilo se da su se povukli u bazu UNPROFOR-a u Potočarima.\n- Iz muslimanskih dokumenata se vidi da se ta divizija postrojila u selu Šušnjaru i odlučila se za proboj prema Tuzli jer im je potpuno izostala pomoć iz Sarajeva - rekao je Pavlović.\nOn kaže da je bošnjačka vojska ostavila i žrtvovala civile i uputila ih ka bazi međunarodnih snaga u Potočarima, što je neshvatljiv i nezabilježen slučaj u istoriji ratovanja, da se civili ostave na milost i nemilost i da budu maska ili žrtva za odstupnicu naoružanih vojnika.\nPavlović je navodio brojne primjere i načine stradanja vojne muslimanske kolone pri povlačenju kada je na različite načine poginulo više hiljada njihovih vojnika prilikom granitiranja Vojske Republike Srpske, međusobnih sukoba i obračuna, suicidima, ulaskom u minska polja u opštoj kolektivnoj panici koja je zavladala u drugom dijelu kolone u kojoj je bio rezervni sastav.\nOn kaže da je u proboju, prema bošnjačkim dokumentima, poginulo najmanje između 4.500 do 5.500 muslimanskih boraca ili više od dvije trećine aktivnog sastava.\n- Neke grupe muslimasnkih boraca su zarobljene i, iako nikada niko iz rukovodstva Republike Srpske nije naredio da se zarobljenici ubijaju to se, ipak, desilo i to je zločin, dok je evakuacija oko 25.000 bošnjačkih žena i djece koju je obavila Vojska Republike Srpske svijetli primjer vojničkog odnosa prema civilima i zarobljenicima - istakao je Pavlović.\nOn ukazuje da su pojedinci odlučili da likvidiraju nekoliko većih grupa zarobljenika bez naredbe i da nikada nisu imali hrabrosti da kažu da su to učinili i za čiji račun, čime su nanijeli sramotu srpskom narodu i vojsci.\nPavlović ističe da je najmanje stradalih bilo na čelu kolone koja je imala obezbjeđenje, a sačinjavao ju je politički i vojni vrh srebreničke enklave.\nGovoreći o stradanjima Bošnjaka u julu 1995. godine, Pavlović tvrdi da ih je najviše poginulo u borbama, ali da su svi nakon mjesec dana u Tuzli popisani kao nestali, dodavši da se ti podaci prikazuju jer se taj spisak pretvorio u spisak žrtava ratnih zločina koje se sahranjuju u Potočarima.\nPrema Pavlovićevim riječima, svi ti nestali su ukopani u Potočarima kao borci sa šehitskim nišanima iznad grobova, što pokazuje da je riječ o vojnicima i da je Memorijalni centar u Potočarima potpuno vojničko groblje.\nOn ukazuje da su neki komandanti koji su poginuli na Baljkovici prilikom proboja srpske linije fronta bili prenešeni i sahranjeni u Federaciji BiH, da bi kasnije bili ekshumirani i ukopani u Potočarima.\n- To sve ukazuje na manipulacije o načinu stradanju muslimanske vojne kolone u julu 1995. godine, jer tada nisu stradali bošnjački civili nego isključivo vojnici i to većinom u borbama i, nažalost, manji dio onih koji su bili zarobljeni, za šta se stidimo jer počinioci nisu još priznali da su to samoinicijativno postupili - zaključio je Pavlović.\nNačelnik bratunačke opštine Nedeljko Mlađenović je naveo da ova knjiga objektivno sagledava dešavanja u Srebrenici i oko nje u toku i nakon rata.\n- Ne želim umanjivati ničije žrtve, ali radi budućnosti i pomirenja na ovim prostorima potrebno je doći do istine o ratnim događanjima i zločinima kojih je bilo na svim stranama. Režiranje, istorijskih podataka i manipulacija žrtvama, što rade neka bošnjačka udruženja i institucije uz pomoć dijela međunarodne zajednice, ne može dovesti do istine i pomirenja - rekao je Mlađenović.\nOn je zahvalio svima koji govore istinu o Srebrenici jer to potvrđuje i srpska stradanja u ovom kraju.


Novogodšnje jelke za tri ustanove socijalne zaštite u BG\nTanjug 25. decembra 2020. 16:54\nBEOGRAD – U susret predstojećim praznicima, tri ustanove socijalne zaštite u Beogradu dobile su novogodišnje jelke, a u pitanju su Prihvatilište za odrasla i stara lica, Prihvatilište za decu Beograda i Centar za zaštitu odojčadi, dece i omladine u Zvečanskoj.\nZbog epidemije korona virusa Prihvatilište za decu Beograda trenutno je u izolaciji, dok su druge dve ustanove u smenskom radu od po 12 sati u cilju zaštite korisnika i zaposlenih.\nNovogodišnje jelke su im, kao lični poklon, darivali zamenik gradonačelnika Goran Vesić i gradska sekretarka za socijalnu zaštitu Nataša Stanisavljević.\n„Približava se Nova godina i iako je ove godine slavimo pod posebnim uslovima zbog epidemije korona virusa, odlučili smo da ovim ustanovama poklonimo jelke i na taj način korisnicima i zaposlenima ulepšamo praznike sa željom da sledeća godina bude bolja“, rekao je Vesić.\nNaveo je da se predstavnici Grada trude da olakšaju život korisnika tih ustanova koji je, ističe, veoma težak.\nRumenige: EP da se igra samo u jednoj zemlji\nInfostud: Prošle godine 228.200 ljudi tražilo zaposlenje\nU RS 10 umrlih i 91 novozaražena osoba\n„Da ga prožive onako kako zaslužuju, a svi zaslužuju da imaju novogodišnju jelku, uz koju će poželeti da im se nešto lepo dogodi u sledećoj godini“, rekao je Vesić.\nStanisavljevićeva je zahvalila zameniku gradonačelnika na tome što, kako ističe, tokom cele godine kontinuirano daje podršku Sekretarijatu za socijalnu zaštitu i zaposlenima u ustanovama socijalne zaštite.\n„Ovo je samo mali znak pažnje“, rekla je gradska sekretarka i dodala da su jelke već isporučene u sve tri ustanove.\nKorisnicima i zaposlenima poželela je srećne predstojeće novogodišnje i božićne praznike i svima u narednoj godini poželela puno zdravlja i da se što pre pandemija korona virusa završi.\nDirektorka Prihvatilišta za odrasla i stara lica Nevenka Nikić Simatković je u ime zaposlenih i korisnika zahvalila svima u Gradu koji pomažu.\n„Želim da što pre ispratimo ovu godinu koja nam je, zbog situacije sa koronom, bila poprilično teška, ali smo se izborili da nam svi korisnici budu zdravi. Ovo je veoma lep znak pažnje, da dočekamo novu godinu koja će nam, nadamo se, biti mnogo lepša od ove koju ispraćamo“, rekla je ona.\nInstitut: Ruska intranazalna vakcina protiv kovida bezbedna\nIndex: HR ima više umrlih od korone od Kine\nNa Okinavi proglašeno vanredno stanje zbog Kovid-19\nŠumaher peva iz klozeta: "Sedim, kenjam i brzine menjam!"


DF - Blic Online\nDemokratski front (DF) smatra da buduću vlast u Crnoj Gori imaju pravo da konstituišu samo legitimni predstavnici naroda i da niko osim njih tim poslom ne treba da se bavi, rekao je jedan od lidera DF-a Andrija Mandić.\nNa ulazu u zgradu Opštine Budva opet je došlo do guranja i koškanja između privatnog obezbeđenja i odbornika i funkcionera Demokratske Crne Gore i Demokratskog fronta.\nBosna i Hercegovina je ušla u fazu koja se zove Akcioni plan za članstvo u NATO, rekao je predsedavajući Predsedništva BiH Željko Komšić.\n"ILI JE PREDSEDNIK ILI JE GROBAR" Demokratska fronta reagovala na poslednje izjave Dodika\nMilorad Dodik, baš kao da dolazi iz nekog paralelnog, virtuelnog sveta ili je to rezultat panike – iz dana u dan sahranjuje BiH, a obavlja funkciju predsednika iste te države i za to prima platu i koristi sve benefite koje ta funkcija nosi, saopštila je danas Demokratska fronta (DF), reagujući na poslednje izjave Milorada Dodika.\n"BIĆE DANA ZA MEGDANA" Komišić iz bolnice odgovorio na prozivke zbog koalicija sa SDA\nPredsednik Demokratske fronte Željko Komšić, koji se zbog teške upale pluća još uvek oporavlja u bolnici, reagovao je na kritike zbog koalicionog dogovora Demokratske fronte sa Strankom demokratske akcije, poručivši preko Fejsbuka da će biti “dana za megdana”.\nPredsednik Stranke demokratske akcije (SDA) Bakir Izetbegović danas je istakao da je potpisivanje sporazuma sa Demokratskom frontom dobar potez.\nZAVRŠENI PREGOVORI Potpisan sporazum SDA i DF\n"TIGAR OD PAPIRA" Radončić priželjkuje raspad „Bh. bloka“ i navija za koaliciju DF i SDA\nPredsednik SBB Fahrudin Radončić izjavio je povodom najavljenog sastanka „Bh. bloka“ da će se ta koalicija raspasti i „da je to tigar od papira“.\nLideri Demokratskog fronta (DF) Andrija Mandić, Nebojša Medojević i Milan Knežević upoznali su danas evropskog komesara za proširenje Johanesa Hana da je DF "najprogonjenija opozicija u Evropi" i da su sva trojica bila u zatvoru, ističući da bi Srbi u Crnoj Gori trebalo da imaju prava kao Albanci u Makedoniji.\nOpozicioni poslanik Demokratskog fronta (DF) Nebojša Medojević tokom noći napustio je zatvor, u kome je bio od 1. decembra, a njegov partijski kolega, poslanik Milan Knežević, izašao je sinoć iz zgrade Skupštine, u kojoj je proveo skoro dve sedmice kako bi izbegao hapšenje.\nVeće Ustavnog suda Crne Gore rešavaće početkom naredne sedmice po žalbama advokata Nebojše Medojevića i Milana Kneževića predloge za obustavu izvršenja pojedinačnih akata Višeg suda kojima je određena zatvorska kazna dvojici poslanika Demokratskog fronta (DF) zbog odbijanja da svedoče u postupcima koji se protiv njih vode, piše "Pobjeda".


Verzija na dan 21 maj 2021 u 12:36\nDodano 9 bajtova , prije 11 mjeseci\nVerzija na dan 21 maj 2021 u 12:34 (uredi - уреди)\nVerzija na dan 21 maj 2021 u 12:36 (uredi - уреди) (poništi)\n1917. godine, tokom [[Prvi svjetski rat|Prvog svetskog rata]], [[Ujedinjeno Kraljevstvo Velike Britanije i Irske|Velika Britanija]] je porazila otomanske snage i uspostavila vojnu upravu nad okupiranim teritorijama bivše otomanske Sirije. Teritorija je ostala pod britanskom vojnom upravom tokom rata i posle njega. Britanci su tražili da dobiju legitimitet za svoju kontrolu nad teritorijom i to su dobili sticanjem mandata od [[Liga naroda|Društva naroda]] u junu 1922. Zvanični cilj mandata Društva naroda je da se upravlja delovima raspalog Otomanskog carstva, koje je vladalo [[Bliski Istok|Bliskim istokom]] od 16. veka, do trenutka kada će te teritorije biti u stanju da same upravljaju sobom. Civilna uprava je formalizovana uz saglasnost Društva naroda 1923. godine kao Britanski mandat nad Palestinom, koji je pokrivao dve administrativne oblasti. Zemlja zapadno od reke [[Jordan (rijeka)|Jordan]], pod imenom Palestina, je bila pod direktnom britanskom upravom do 1948. dok je zemlja istočno od Jordana bila polunezavisni region pod imenom [[Transjordanija]], pod vladavinom [[hašemitska dinastija|hašemitske dinastije]] iz [[Hidžaz]]a i koja je stekla nezavisnost 1946.\nZa vreme postojanja Britanskog mandata, u oblasti je zabeležen uspon dva glavna nacionalistička pokreta, jedan među [[Jevreji]]ma, a drugi među [[Arapi]]ma. Rivalstvo i neprijateljstvo ta dva pokreta su imali značajan uticaj na istoriju tog perioda, a vrhunac nasilja je zabeležen u [[Arapska pobuna (1936-19391936–1939)|Arapskoj pobuni 1936-19391936–1939.]] i [[Građanski rat u Britanskom mandatu unad PalestiniPalestinom|građanskimGrađanskim ratom 1947-19481947–1948.]]. [[Drugi svjetski rat|Drugi svetski rat]] je imao malo direktnog uticaja na život u Palestini, ali su njegove indirektne posledice na kraju dovele do građanskog rata i povlačenja Britanaca.


Zahtevi ispunjeni zbog predizborne kampanje - Ekonomija - Dnevni list Danas\nPočetna » Ekonomija » Zahtevi ispunjeni zbog predizborne kampanje\nTRAGOM - Vlada Srbije postigla dogovor sa Sindikatom radnika EPS-a\nG. Vlaović13.02.2014. 19:16\nSindikat radnika Elektroprivrede Srbije potpisao je juče Sporazum s Vladom i poslovodstvom kompanije kojim su ispunjeni skoro svi zahtevi radnika, osim izuzimanja EPS-a iz primene Zakona o zabrani zapošljavanja u javnom sektoru.\nKako je saopštio Sindikat radnika EPS-a, nije postignut ni dogovor o izuzimanju iz sistema solidarnog poreza na zarade veće od 60.000 dinara, jer tehnička Vlada Srbije nema uslove da menja Zakon o umanjenju neto prihoda u javnom sektoru. Posle višenedeljnih pregovora, sporazum je postignut i Sindikat radnika EPS-a je objavio da se prekidaju sve aktivnosti u vezi s ranije najavljenim štrajkom. U pregovorima su učestvovali predstavnici Sindikata radnika EPS-a, ministar finansija Lazar Krstić, ministarka energetike Zorana Mihajlović i poslovodstvo EPS-a na čelu s vršiocem dužnosti direktora Aleksandrom Obradovićem. Postignuta je saglasnost za uključivanje Sindikata radnika EPS-a u radne timove za izradu predloga zakona o radu, zakona o privatizaciji, zakona o stečaju i zakona o štrajku. S predstavnicima Vlade Srbije je dogovoreno da se poboljšaju uslovi rada neophodni za funkcionisanje elektroenergetskog sistema.\nSindikat radnika EPS-a navodi da nije sasvim zadovoljan ishodom pregovora, ali da razume ekonomske i političke uslove zbog predstojećih parlamentarnih izbora. Sindikat EPS-a zahtevao je i pozajmicu za zaposlene od 50.000 dinara, o čemu je postignut dogovor, ali se još ne zna kolika će ona biti. Upravo je zahtev za isplatu pozajmica, i pretanja Sindikata radnika EPS-a da će svoje članove pozvati na generalni štrajk ako se ne ispuni taj i drugi njihovi zahtevi, izazvala dosta negativnih reakcija u javnosti.\nAnalitičar Mahmud Bušatlija smatra da odluka Vlade da dozvoli menadžmentu EPS-a da svojim radnicima isplati pozajmice nije korektna prema drugim preduzećima. On za Danas ističe da je reč o presedanu o kome bi trebalo da se izjasne drugi sindikati.\n– Postavlja se sasvim logično pitanje, ako je država dozvolila EPS-u da svojim zaposlenima da pozajmicu, zašto na to nemaju pravo i radnici drugih javnih i državnih preduzeća. Bojim se da ovakva sasvim pogrešna odluka Vlade može da izazove lančanu reakciju pa i da zaposleni u državnoj upravi zatraže isplatu pozajmica. Oni bi na nju imali mnogo više prava nego radnici EPS-a za koje se može reći da su povlašćeni, jer ta kompanija ne snosi nikakvu odgovornost zbog lošeg upravljanja i loših poslovnih rezultata – tvrdi naš sagovornik.\nPrema njegovim rečima, reč je o klasičnom popuštanju vlasti u predizbornoj kampanji, jer joj se ne isplati da ima generalni štrajk u toku izbora.\nŽeljko Veselinović, predsednik Udruženih sindikata Srbije „Sloga“, kaže za Danas da je Sindikat radnika EPS-a dobro organizovan i da je izabrao pravi trenutak za ispostavljanje zahteva, čime je „izboksovao“ da većina njih bude usvojena.\n– Mogu samo da čestitam kolegama iz Sindikata radnika EPS-a jer su oni uspeli da se izbore za svoje zahteve. Sa druge strane, objektivno posmatrano sada imamo situaciju koja je nepravedna, a za to je isključivi krivac država. Dakle, država je dozvolila pozajmice radnicima EPS-a u trenutku dok veliki broj preduzeća u restrukturiranju svojim radnicima ne isplaćuje plate i ne overava zdravstvene knjižice. Možemo konstatovati da Vlada sprovodi politiku dvostrukih aršina jer onim sindikatima koji imaju realnu moć izlazi u susret u predizbornoj kampanji, a pred drugima koji nemaju takvu snagu ostaje neumoljiva i njihove zahteve ne prihvata. Ipak, smatram da svi sindikati imaju legitimno pravo da se bore za ostvarenje svojih zahteva, i da je sasvim u redu da ističu svoje zahteve tokom predizborne kampanje i pokušaju da ostvare uspeh poput onog koji je ostvario Sindikat radnika EPS-a – zaključuje Veselinović.


Dubai/Beograd, 09.01.2022. - Preko 250 predstavnika 115 kompanija, hotela, turističkih agencija, proizvođača opreme, nameštaja za hotele, rezervacionih sistema, HOREKA sektora, ali i firmi u oblasti nautike i transporta iz Srbije, predstavljaju svoje proizvode i usluge na 5. tematskoj nedelji “Putovanja i povezanost” Svetske izložbe u Dubaiju od 7. do 15. januara.\n“Učešće na svetskoj izložbi Expo 2020 Dubai je idealna prilika da se naše kompanije povežu sa poslovnim partnerima i potencijalnim investitorima iz sveta. Predstavnici hotela i agencija imaće priliku da pregovaraju o mogućim dugoročnim poslovima sa velikim turoperatorima iz Emirata, ali i dalekih prekookeanskih tržišta. Posebno nam je važno da uspostavimo saradnju u oblasti kongresnog turizma i organizacije sportskih i kulturnih događaja koji predstavljaju jedan od najvećih pokretača razvoja u ovom sektoru“, kaže Tijana Maljković, sekretar Udruženja za turizam Privredne komore Srbije. Pored turističke ponude, dodaje Maljković, srpske kompanije predstaviće najmodernija dizajnerska rešenja za opremanje smeštajnih kapaciteta i ugostiteljskih objekata, digitalne upravljačke sisteme, kao i specifične rezervacione platforme i softvere usmerene na pružanje kvalitetne usluge.\n“Kao jednoj od vodećih hotelskih kompanija u Srbiji i lideru u segmentu luksuznog planinskog turizma, cilj nam je, pre svega, pozicioniranje na tržištu UAE sa premijum ponudom, kako u domenu zimskog, tako i letnjeg turizma na Kopaoniku“, ističe Svetlana Kostić, direktorka marketinga MK grupe. Dodaje da Hotel Grand i destinacija Kopaonik raspolažu idealnim uslovima za boravak i tretman profesionalnih sportista, poslovnih i turističkih grupa. „Očekujemo da tokom izložbe zainteresujemo predstavnike internacionalnih kompanija i organizatore putovanja, i to ne samo za konkretno tržište, već i za Daleki istok, gde srpski turizam ima značajan potencijal. Kao deo regionalnog poslovnog sistema MK grupe, želimo da promovišemo luksuzne hotele na najekskluzivnijim lokacijama poput Kempinski Adriatic, Kempinski Portorož na Jadranu i Sheraton u Novom Sadu i da ih predstavimo kao jedinstveni luksuzni turistički proizvod koji objedinjuje najbolje što region nudi“, naglašava ona.\nU nedelji koja promoviše putovanja i turističku industriju, srpska delegacija imaće bogat program bilateralnih poslovnih susreta, kako na samom Paviljonu Srbije i u Biznis habu, tako i na paviljonima drugih zemalja, poput Mađarske, Slovačke, Velike Britanije i ostalih, a predviđeno je i predstavljanje strategija i promocija Srbije na dalekim tržištima. Očekuje se da turistička industrija Srbije na svetskoj izložbi pokaže svoju energiju oživljavanja i ekspanzije kroz nove tehnologije, novi način putovanja i povezivanja nakon pandemije kovida19.


17.00: BURKINA FASO - ETIOPIJA 1 (kvota 1.55)\nKamerun je sa dve pobede, prvim mestom grupe A obezbedio prolaz u nokaut fazu ovog takmičenja. Danas u svom meču sa Zelenortskom Republikom ne mora da zapinje, čak bi mogao i da popusti rivalu koji ima matematičke šanse da dođe do drugog mesta koje ga vodi do nokaut faze.\nMeđutim, u drugom meču ove grupe reprezentacija Burkine Faso svoju dalju sudbinu može da iskroji u okršaju sa Etiopijom. Naš favorit je minimalnim rezultatom bio bolji od direktnog konkurenta. Realno je da danas ponovi uspeh protiv najslabije reprezentacije grupe, kako bi zadržao poziciju na kojoj trenutno jeste.\nU skorije vreme najbolji timovi Burkine Faso i Etiopije nisu imali prilike da ukrste "koplja." Poslednji okršaj datira iz 2013. godine, kada su u okviru istog takmičenja Etiopljani poraženi čak sa 4:0. Izvesno je da ih ista sudbina čeka i u današnjem duelu, veoma bitnom za Burkinu Faso, koja je dugo bila kolonija Francuske.\nOsim jezika i kulture, verujemo da je od kolonista nasledila i nešto sportskog duha.\n3. Zelenortska Rep. 2 1 0 1 1:1 3\n4. Etiopija 2 0 0 0 1:5 0


Da li će Vrhovni sud poništiti Obamaker? - Američki izbori\nAdministracija američkog predsednika Donalda Trampa zatražila je od Vrhovnog suda Sjedinjenih Država da poništi Zakon o pristupačnoj zdravstvenoj nezi – sistemu zdravstvenog osiguranja poznatom pod imenom Obamaker (Obamacare).\nPrema navodima vladinih advokata, taj zakon je postao nevažeći kada je prethodni, republikancima predvođen sastav Kongresa izbacio neke njegove delove.\nPitanje zdravstvenog osiguranja je uvek jedno od ključnih pitanja tokom izborne trke, ali ove godine će to naročito biti ,,polje oko kog se lome koplja’’ s obzirom na pandemiju virusa korona i posledice koje za sobom ostavlja.\nKako piše Glas Amerike, za razliku od većine zapadnih zemalja, američko zdravstveno osiguranje povezano je sa poslom. Od kako su mere karantina počele da se uvode u američkim državama, desetine miliona ljudi ostale su bez posla a ujedno i zdravstvenog osiguranja. Međutim, ne pružaju svi poslodavci opciju zdravstvenog osiguranja svojim radnicima, te su ljudi prinuđeni da sami kupuju osiguranje. Namera Obamakera bila je da se građanima pomogne da kupuju zdravstveno osiguranje po nižim cenama.\nPo ovom pitanju oglasila se predsedavajuća Predstavničkog doma Nensi Pelosi, saopštivši da je „kampanja predsednika Trampa i republikanaca da se ukine zaštita i povlastice koje obezbeđuje Zakon o pristupačnoj zdravstvenoj zaštiti u sred krize sa virusom korona čin nezamislive surovosti.“\nDemokratski kandidat za predsednika Džo Bajden osudio je ovakav potez Trampove administracije, navodeći da je predsednik ugrozio milione života tokom pandemije virusa korona. Takođe, na Tviteru je istakao svoj plan zdravstvenog osiguranja.\nPrema navodima pristalica Obamakera, ovaj sistem je mnogima promenio život, naročito u toku pandemije, kada se najbolje mogla videti vrednost pristupu kvalitetnoj zdravstvenoj nezi po povoljnim cenama.\nPrema podacima Svetske zdravstvene organizacije, SAD su prve na svetu po broju zaraženih koronavirusom, sa 2,4 miliona slučajeva. Drugi je Brazil sa 1,2 miliona, a treća Rusija sa nešto više od 620.000. Kako se globalno suočavamo sa ponovnim rastom broja obolelih, vlasti u Sjedinjenim Američkim Državama za porast novih slučajeva krive mlade ljude, za koje kažu da odbijaju da nose maske, ne slušaju uputstva o socijalnom distanciranju i prenose virus starijim građanima, koji su osetljiviji na bolest.\nUkoliko Sud odluči da poništi Zakon, oko 20 miliona Amerikanaca će ostati bez zdravstvenog osiguranja. Predsednik Tramp tvrdi da njegovo sprovođenje previše košta i obećava drugačiji plan za zdravstvo koji će, doduše, pokrivati manji broj ljudi.


Avgust 13, 2020 15:41\n"Mladi mogu da se prijave za neograničeni broj pozicija, a što se tiče poslodavaca, svi uslovi će biti definisani javnim pozivom Nacionalne službe za zapošljavanje, takođe i na sajtu NSZ biće oglašen poziv i vidljivi uslovi i u skladu sa tim uslovima i instrukcijama poslodavci će se prijavljivati", kaže za Tanjug Mirjana Kovačević iz Centra za edukaciju, dualno obrazovanje i obrazovne politike PKS.\n"Uslov jeste da mladi budu bez radnog iskustva. Ovo će biti prilika da uđu u realno radno okruženje i da se u okviru programa osposobljavaju za samostalan rad na konkretnim radnim pozicijama koje će oglasiti poslodavci", navela je Kovačević.\n"Ovaj program omogućava brzu selekciju kadrova baš zahvaljući aplikaciji koja se kreira u okviru Kancelarije za IT i eUpravu. Selekcija kadrova je skupa aktivnost, zahtevan posao, što velike kompanije obavljaju sa lakoćom, ali preduzetnicima, malim i mikro privrednim subjektima biće u tom kontekstu jako velika podrška", rekla je Kovačević.\nZa mlade će to, dodaje, biti prilika da steknu prva radna iskustva, jer je to najčešće pirlikom nalaženja prvog posla jedan od zahteva poslodavaca.\n"Dalje osposobljavanje traje devet meseci. Naravno, sve zavisi od toga koliko su se prepoznali poslodavac i mlada osoba. Ukoliko nema nekog zadovoljstva saradnjom, ugovor o saradnji se može prekinuti u svakom trenutku", rekla je Kovačević.\nU ponedeljak uplata još dva minimalca za 10.289 preduzeća 12\nTri žene u trci za novog lidera STO 11\nMali:U ponedeljak dolazi DFC, počinje realizacija sporazuma 24\nOdluka o investiranju u Srbiju bila bi odlična za obe strane 21\nVučić sa predstavnicima Nideka o ulaganju u Srbiju 34


Dokumenti o zemljištu kod Medicinske elektronike nisu dostavljeni Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Novosti BiHGradoviBanjalukaDruštvoObrazovanjeEx -YuSvijetHronikaIntervju Banjaluka\nDokumenti o zemljištu kod Medicinske elektronike nisu dostavljeni\nFena 21.06.2012 15:24 BANJALUKA - Predstavnici Građanske inicijative za odbranu zelene površine u centru Banjaluke upozorili su da je juče istekao zakonski rok u kojem je banjalučka Skupština Grada trebalo da dostaviti dokumente u vezi s konkursom iz 2003. godine o dodjeli zemljišta kod „Medicinske elektronike“, kao i o ponudama dospjelim na konkurs i njegovim rezultatima.\nZahtjev za pristup informacijama u vezi sa spomenutim dokumentima je podnesen u ime grupe nevladinih udruženja i više od 6.000 građana Banjaluke, koji su potpisali peticiju..\nSkupština grada dužna je, u skladu sa Zakonom o slobodi pristupa informacijama („Službeni glasnik RS“, br. 20/01), da u roku od 15 dana podnosiocu zahtjeva omogući pristup zahtijevanim informacijama.\n„Iako dokumentaciju još nismo dobili, nadamo se da je riječ o previdu, a ne o pokušaju da se građanima uskrati pristup ovim važnim informacijama. Nadamo se da će nam tražene informacije biti dostavljene poštom do 25. juna“, navode aktivnisti ove inicijative u saopštenju.\nOd toga da li će Skupština Grada dostaviti tražene informacije ili će to pokušati izbjeći, pokazat će se, navode, koliko je Skupština Grada odgovorna prema građanima i koliko poštuje javni interes.\nTakođe, od administracije Grada Banjaluka očekuju da ih uvjeri u transparentnost svog rada, kao i da potvrdi da je u službi građana, „a ne tajkunskopolitičke oligarhije“.\nOvo je, smatraju, i dodatni test za predsjednika Skupštine Grada Slobodana Gavranovića, novog kandidata za gradonačelnika Banjaluke.\n„Da li će i prije lokalnih izbora pokazati da ignoriše zakone Republike Srpske ili će pokazati minimum odgovornosti prema građanima i biračima, ostaje da se vidi u narednih nekoliko dana“, naglašavaju iz ove banjalučke inicijative nazvane - „Glas naroda“ i ističu da će o svemu tome i još nekim njihovim ciljevima, motivima i zahtjevima biti riječi i večeras na TV Pink BiH, u emisiji Zabranjeni forum od 21.30 sati.\nVeć četiri sedmice jedan broj građana Banjaluke okupljanjima i šetnjom gradom iskazuje nezadovoljstvo zbog početka gradnje velikog stambeno-poslovnog objekta u centru grada kod "Medicinske elektronike".\n"Toplana" planira da se zaduži kod IRB RS od 91 milion KM\nBanjaluka: Ulica Dujke Komljenovića rekorder po broju razvedenih muškaraca- čak 37!


Kurs je posvećen tome da polaznici steknu osnovna znanja o upravljanju ličnim finansijama i principima koje mogu koristiti da se obogate, napreduju i investiraju u budućnost. Detaljnije je objašnjeno pravljenje mesečnog budžeta, imovine i obaveza, koje će polaznici moći da koriste za lično planiranje. Između ostalog, objašnjeni su pojam štednje i načini na koje se može štedeti uspešno.\nTakođe, objašnjeni su i pojmovi investiranja, investicionih fondova i ostali oblici investiranja. Deo kursa posvećen je proaktivnosti kao jednoj od navika koju svaki uspešan čovek mora da poseduje.\nCilj kursa je da se polaznici upoznaju sa principima vođenja ličnih finansija, da budu svesni svojih prihoda i rashoda, kao i mesta na kojima mogu da uštede. Proaktivnost je jedna od navika koju treba razvijati kod sebe i upravo u ovom kursu cilj je da polaznici uvide značaj ove navike i da krenu na razvijanju i učenju iste.\nPored finansijske uspešnosti i bogatsva, cilj je da se polaznici upoznaju sa svim ostalim aspektima bogatstva, odnosno da znaju da najpre moraju raditi na sebi, a tek onda očekivati uspešne rezultate u drugim sferama života.


"Žao mi je što Panić koristi koronu za ličnu promociju kao lider opozicije" (VIDEO) - 24vesti\n„Žao mi je što Panić koristi koronu za ličnu promociju kao lider opozicije“ (VIDEO)\nPremijerka Srbije Ana Brnabić prokomentarisala je izjavu predsednika Sindikata lekara i farmaceuta Radeta Panića.\nOn je rekao da „članovi Kriznog štaba pandemiju koriste za lično bogaćenje i da se bogate na čelu sa Anom Brnabić i to na otvaranju kovid bolnica, nabavci respiratora i raznih preskupih lekova, umesto da rade na sprovođenju protivepidemijskih mera kako bi se zarazilo što manje ljudi“.\nPremijerka je, u selu Obrež u Pećincima gde je prisustvovala početku uklanjanja divlje deponije, izrazila žaljenje što Panić situaciju vezanu za korona virus koristi za ličnu promociju.\n„Mislila sam da je izgradnja bolnica, nabavka respitatora, lekova i vakcina najbolja pomoć građanima u borbi protiv korone“, rekla je Brnabić, pa dodala:\n„Žao mi je pošto Panić sa raznim Chutama i Ðilasima, koristi ovo i što je njegov cilj i svih njih da se pozicioniraju kao lideri opozicije a ne kao što bi trebalo u njegovom slučaju da se fokusira na ono što može da pomogne ljudima“.\nOna je dodala da njene reči potvrđuje izjava sa ekološkog ustanka proletos kada je Panić izrazio zadovoljstvo što se na protestu okupio veliki broj ljudi.\n„Rekao je to u danu kada je od posledica kovida preminula 41 osoba, kada je 260 ljudi bilo na respiratorima a više od 7.000 na bolničkom lečenju. Rekao je to iako je okupljanje velikog broja ljudi bilo ogroman epidemiološki rizik“, jasna je bila premijerka.\nOna smatra da se Panić nameće kao jedan od vođa opozicije u konkurenciji sa „Chutom, Ðilasom i Jeremićem“ i da je u ovom trenutku najmanje lekar.\n„To je bespizorno i besramno, a posebno da optužuje ljude iz Kriznog štaba koji godinu i po dana rade bez novčane naknade a uz to su stalno izloženi kritikama stručnjaka iz raznih organizacija. Oni nas jednog dana kritikuju da ćemo uvesti zabranu okupljanja da bi sprečili skup opozicije 11. septembra, a pet dana kasnije kažu kako hitno moramo da zabranimo okupljanja“, rekla je Brnabić.\nPredsednica Vlade je istakla da politikanstvu nije mesto u u borbi za živote ljude u ovakvoj pandemiji i dodala da država mora da nastavi da se bori, da kupuje lekove, najmodernije respiratore, gradi bolnice, na šta je, kako je rekla, beskrajno ponosna.\n„Hvala Paniću sto je rekao da smo izgradili bolnice, nabavili lekove i respiratore. Zaboravio je da kaže još neke stvari a to je da smo povećali plate zdravstvenim radnicima, da smo prvi nabavili vakcine i da ćemo biti prvi koji će i da proizvode vakcine. Ali, ima vremena, njegova politička karijera je tek na početku i verujem da će se setiti svih tih stvari i pokušati da ih zloupotrebi“.\nSindikat lekara i farmaceuta koji Rade Panić predvodi nije reprezentativan, ali da mediji prenose njegove stavove, dodala je Ana Brnabić.\n„Postoje još dva zdravstvena sindikata i ljude iz njih ne možete čuti, ali Panića možete jer je on političar. Žao mi je što Panić koristi ulogu lekara da se pozicionira kao političar i lider opozicije“, zaključila je Brnabić.


Biodekorater, četvrti stepen, vanredno školovanje\nBiodekorater - četvrti stepen\nBiodekorater - četvrti stepen - Audio verzija\nSam podatak da postoji veliki broj obrazovnih profila u brojnim stručnim školama širom naše zemlje, mnoge đake dovodi u nedoumicu, jer je dobro poznato da što je veći izbor, čovek se sve teže odlučuje. Tako je i sa smerovima u okviru srednje šumarske škole koji su zaista zanimljivi, a uz to učenicima koji se odluče da ih pohađaju pružaju mogućnost da odmah nakon završetka školovanja pronađu posao u ovoj struci.\nZanimanja za koja se školuju đaci pomenute škole su u tom smislu specifična što se većina njih obavlja na otvorenom prostoru, pa je to osnovna stvar o kojoj kandidati moraju da vode računa prilikom donošenja odluke da li će i koji smer ove struke da upišu. Jer, ako nisu spremni da veći deo svog radnog vremena provedu van kancelarije, onda je možda bolje da razmisle o školovanju u nekoj drugoj srednjoj stručnoj školi.\nAli, ako spadaju u onu grupu dece koja uživaju da borave na otvorenom, te posebno vole cveće i drveće, vole da se bave dekoracijama vrtova, parkova i aranžiranjem, onda je možda najbolje da razmisle o školovanju za biodekoratera.\nSvaki učenik koji uspešno završi srednju šumarsku školu ili, pak pohađa vanrednu nastavu u okviru Obrazovnog centra Akademije Oxford ovog smera će usavršiti različite tehnike biodekoracije, a zahvaljujući dobro osmišljenom nastavnom planu naučiće i dosta o povrtarstvu, zaštiti bilja, te gajenju lekovitog i začinskog bilja, ali i o cvećarstvu i drugim oblastima koje podrazumeva ovo zanimanje.\nPored toga što kod nas možete pohađati vanrednu nastavu kako biste stekli diplomu za zanimanje biodekorater, nudimo vam odličnu priliku za dokvalifikaciju i prekvalifikaciju. Posebno ističemo da je naš obrazovni centar akreditovan od strane nadležnih organa Republike Srbije za obavljanje ove delatnosti, tako da svako ko u našem obrazovnom centru stekne diplomu za zanimanje biodekorater IV stepena može i da je upiše u svoju radnu knjižicu. Diploma naše institucije je u rangu sa diplomom srednje šumarske škole, sa kojom sarađujemo i prema čijim smernicama i organizujemo nastavu za ovaj obrazovni profil.\nUzevši u obzir da je praktična nastava obavezna za sve đake drugog, trećeg i četvrtog razreda, te da ona pruža mogućnost svim učenicima da primene znanja koja steknu tokom časova, od njih se očekuje da nakon sticanja diplome, odnosno zvanja biodekorater mogu da obavljaju sve one radne zadatke koje podrazumeva ovaj posao i to sa visokim stepenom profesionalnosti i kvaliteta, potpuno samostalno.\nUz to što se uče kako da dekorišu parkove, okućnice, aranžmane i slično, tokom sve četiri godine školovanja za ovaj obrazovni profil, učenici otkrivaju i mnoge zanimljivosti vezane za gajenje i negu povrća, lekovitog i začinskog bilja, te cveća, ali i za uređenje zelenih površina. Nakon što odslušaju teorijski deo, sva znanja primenjuju u okviru prakse. Fond časova na nedeljnom nivou za praktičan rad je 6 tokom drugog i po 5 časova nedeljno tokom dva završna razreda.\nŠto se opštih predmeta tiče, nema nikakvih odstupanja od uobičajenog nastavnog programa za srednje stručne škole, tako da se osim srpskog jezika i književnosti, stranog jezika, hemije i fizičkog vaspitanja koji su obavezni tokom sve 4 godine, u nastavnom programu nalaze još i: latinski jezik, istorija, geografija, fizika, biologija, računarstvo i informatika, muzička umetnost, likovna kultura, ustav i prava građana, sociologija i filozofija.\nTakođe, sve četiri godine se izučava i jedini izborni predmet koji je propisan zakonom o srednjoškolskom obrazovanju. Učenici imaju mogućnost da odaberu da li će u okviru njega pohađati predmet građansko vaspitanje ili versku nastavu.\nNajmanji broj stručnih predmeta se nalazi u nastavnom programu za drugi, odnosno prvi razred, dok se njihov broj u završnim razredima znatno povećava. Mahom se svi stručni predmeti izučavaju samo tokom jedne školske godine, osim predmeta cvećarstvo koji se ne izučava samo tokom prvog razreda. Tu je još i predmet dekorativna dendrologija koja se izučava tokom drugog i trećeg razreda, kao i predmeti biodekoracija i povrtarstvo koji se nalaze u nastavnom programu za oba završna razreda školovanja. Osim njih, u stručne predmete spadaju još i: pedologija. agrohemija sa fiziologijom bilja, zaštita bilja, parkarstvo, lekovito i začinsko bilje, kao i predmet organizacija sa menadžmentom.\nSamim tim što Obrazovni centar Akademije Oxford u svojoj ponudi ima i vanrednu nastavu za obrazovni profil biodekorater, odnosno što svakome ko to želi pruža priliku da izvrši dokvalifikaciju ili prekvalifikaciju za ovo zanimanje, svim zainteresovanim kandidatima nudimo i mogućnost da to učine na preko 20 lokacija u Srbiji. Tačnije, u bilo kojoj našoj poslovnici imate mogućnost da steknete diplomu obrazovnog smera biodekorater i time obezbedite sebi vrlo zanimljiv posao u struci.\nZa sva pitanja ili eventualne nedoumice koje imate, bilo da je u pitanju vanredna nastava, dokvalifikacija ili prekvalifikacija za ovo zanimanje, slobodno kontaktirajte našu poslovnicu koja se nalazi u vašem gradu, odnosno onu koja vam je najbliža. Možete biti potpuno sigurni da će naši zaposleni učiniti sve da maksimalno ispoštuju vaše zahteve, te da vam ponude kvalitetnu i profesionalnu obuku po najpovoljnijoj ceni!\nCena za Biodekoratera - četvrti stepen\nBiodekorater - Spisak predmeta po godinama:\nOrganizacija sa menadžmentom\nSpisak gradova za zanimanje Biodekorater


''Brđani'' ciljaju drugo mesto, odmah iza Zvezde! - Sportske.net\n''Brđani'' ciljaju drugo mesto, odmah iza Zvezde!\nFudbaler Čukaričkog Andrija Pavlović rekao je danas da se nada da će njegova ekipa zadržati formu iz prethodnih utakmica kako bi se približila drugom mestu na tabeli.\nSL - Strelci neraspoloženi, Borac čvrsto drži drugo mesto!Treneri Čukaričkog i Jagodine složni - Teški uslovi, ''Brđani'' zaslužili pobeduSL - ''Čuka'' opet pobedila i - stigla Partizan na tabeli!"Brđani" pamte loša iskustva sa JagodinomKup Srbije - Partizan protiv Sinđelića, spektakl u Bačkoj Palanci\nČukarički je u poslednja tri kola bez poraza, pobedio je Partizan na gostovanju (1:0), Jagodinu na svom terenu (2:0) i osvojio bod u Novom Pazaru (0:0) i zauzima peto mesto na tabeli sa 22 boda. Početkom oktobra ekipu je preuzeo trener Zoran Popović, koji je na klupi zamenio Vladana Milojevića.\n"U poslednje vreme igramo baš dobro, tu formu moramo da zadržimo. Sigurno da je s novim trenerom došla i nova energija, što se vidi na treninzima i na utakmicama. Igramo za tim i u takvim situacijama rezultat teško da može da izostane", rekao je Pavlović za klupski sajt.\nU predstojećih desetak dana Čukaričkom predstoje dve prvenstvene utakmice na Banovom brdu, protiv Spartaka u petak i narednog vikenda protiv Vojvodine, a 28. oktobra na programu je utakmica šesnaestine finala Kupa, protiv Mokre Gore u Zubinom Potoku. Čukarički u Kupu brani trofej.\n"Mini ciklus utakmica koji nam predstoji je veoma značajan. Pobedama u naredna dva meča kod kuće možemo da se približimo drugom mestu u prvenstvu. Kup je takmičenje koje smo prošle godine osvojili i planiramo da igramo značajnu ulogu i ove godine. Ali, to nam ne daje za pravo da se opustimo, bez obzira što smo favoriti", rekao je Pavlović.\nPavlović je dobro počeo prvenstvo, postigao je tri gola protiv Vojvodine u Novom Sadu i pogodak protiv OFK Beograda u četvrtom kolu, ali od tada se nije upisivao među strelce.\n"Počelo je na najbolji način, što mi je pružilo mnogo motiva da sezonu odigram najbolje do sada. Izuzetno bitan faktor u fudbalu je i sreća. Možda mi baš malo sreće nedostaje da svoju dobru igru u polju krunišem golom. Kvalitetno radim svaki dan, mislim da će se situacija okrenuti i da će biti mnogo golova, samo da postignem prvi sledeći", rekao je on.\nIspred Čukaričkog na tabeli su Crvena zvezda sa 35 bodova i Borac sa 27 bodova, Partizan je na trećem mestu sa 24, a Javor na četvrtom ima bod manje.\n"Ima mnogo ekipa koje ove godine igraju kvalitetan fudbal, a mislim da smo mi među tri-četiri najkvalitetnije. Prvenstvo je dugo, sada se igra i plej-of pred koji se dele bodovi, što znači da je sve moguće. Na nama je da radimo kao i do sada, a rezultati će nadam se doći", rekao je Pavlović.


U Beranama obilježen 4 .novembar – Dan klimatskih promjena – Arhus centar Crne Gore\nU Beranama obilježen 4 .novembar – Dan klimatskih promjena\nPovodom 4. novembra – Dana klimatskih promjena u Beranama je u Arhus centru – organizacionoj jedinici Agencije za zaštitu životne sredine, održan radni sastanak sa predstavnicima Direktorata za vanredne situacije – lokalne Službe zaštite i spasavanja, Sekretarijata za zaštitu životne sredine i predstavnika Arhus centra Berane.\nCilj sastanka, bio je razmjena informacija u slučajevima reagovanja u vanrednim situacijama kao i spremnost lokalne zajednice da reaguje na opasnost od prirodnih katastrofa.\nPreventivno djelovanje, pored ostalog kroz izradu planova zaštite i spašavanja po hazardima, podizanja nivoa svijesti stanovništva kao i rano prepoznavanje i najava ekstremnih meteoroloskih situacija doprinose povećanju otpornosti zajednice na katastrofe, samim tim i na smanjenju rizika od katastrofa, poručeno je iz Direktorata za vanredne situacije.\nUpravo, Arhus centri su prepoznati kao partneri u smislu podizanja nivoa svijesti stanovništva o opasnostima i rizicima od prirodnih katastrofa kao i organizovanja programa obučavanja stanovništva o načinima postupanja tokom i nakon prirodnih katastrofa a u saradnji sa Direktoratom za vanredne situacije, lokalnom Sluzbom zaštite i spasavanja i Sekretarijatom za životnu sredinu opstine Berane, jedan je od zaključaka sa sastanka.\nDan klimatskih promjena, 4. novembar je dan tokom koga se u cijelom svijetu organizuju razne aktivnosti i kampanje kako bi se ukazalo na negativne posljedice koje ovakve promjene mogu da izazovu, ostavljajući neprocjenjivu štetu privredi i društvu u cjelini.\ndcadmin\t2018-04-01T14:51:03+00:00\t06.11.2015|Vijesti|


Tržištu uređaja za 3D štampanje slijedi vrtoglavi rast - Stomatologija.me\nTržištu uređaja za 3D štampanje slijedi vrtoglavi rast\nMarko Dragićević 1 Februara, 2019 Obavještenja\nTržište uređaja za 3D štampanje u stomatologiji doživjeće do 2023. godine rast sa godišnjom stopom većom od 20 odsto, piše Global News.\nOvo je, kako se navodi, prouzrokovano značajnim prednostima koje ova tehnologija nudi tržištu. Takođe, vidna je i saradnja distributerskih kompanija sa institucijama koje se bave istraživanjem novih tehnologija kako bi poboljšali ponudu i proširili svoje distributivne mreže.\nIsplativost i povećana produktivnost stomatoloških uređaja sa 3D štampom\n3D štampanje nudi prednosti u odnosu na tradicionalne proizvodne procese u smislu troškovne efikasnosti, produktivnosti i mogućnosti. 3D štampanje podrazumijeva aditivnu tehniku proizvodnje gdje se materijali nanose u slojevima, što omogućava da se izrađuju objekti sa složenom geometrijom slobodne forme i hibridnim strukturama, a izrada se vrši precizno i kontrolno.\nPrijetnja falsifikovanjem proizvoda\nKrivotvorenje ili proizvodnja nestandardnih stomatoloških uređaja i pitanja kršenja autorskih prava glavni su nedostaci 3D štampanja.\nČini se da je tržište fragmentirano i uz prisustvo nekoliko kompanija, uključujući Roland DG i Stratasys, konkurentno okruženje je prilično intenzivno. Faktori kao što su strateška saradnja i troškovna efikasnost i povećana produktivnost stomatoloških uređaja sa 3D štampom, pružiće značajne mogućnosti za razvoj proizvoda za 3D štampače.\n3D Systems, DVS, EnvisionTEC, GENERAL ELECTRIC, Roland DG i Stratasis su neke od glavnih kompanija koje su obuhvaćene ovim izveštajem.\n3d print, 3d print zuba, 3d printanje zuba\nPredstavljamo: NextDent, materijali za 3D štampu\nDenty GoldDental organizuje kurs o upotrebi SiroLasera Blue


„ZDRAVO RASTIMO“ – Sportski savez Beograda\nPočetnaVesti naslovna„ZDRAVO RASTIMO“\nSavez za školski sport Srbije nastavio je sa partnerima u sprovođenju programa „Zdravo Rastimo“, u okviru kog će ove godine 6.200 đaka sedmih razreda iz gradova širom Srbije, učiti o pravilnoj ishrani i važnosti fizičke aktivnosti. Nastavnici će biti nosioci projekta sedmu godinu zaredom, s ciljem da doprinesu odgajanju zdravijih generacija. Projekat „Zdravo Rastimo“ deo je globalne ‚‚Nestle Healthy Kids‚‚ inicijative, a njime je sa ovom sezonom obuhvaćeno ukupno više od 60.000 đaka u celom regionu, što ga čini najvećim regionalnim projektom tog tipa. Cilj programa, koji ne uključuje nikakvu promociju proizvoda kompanije, je stvaranje svesti o važnosti zdravih životnih navika kod dece, bavljenja sportom, ključnih za prevenciju gojaznosti i prekomerne težine i s njima povezanih danas najraširenijih bolesti, poput dijabetesa, kardiovaskularnih bolesti i astme.\n– Ponosni smo što smo deo ovog programa i što, zahvaljujući njemu, sa ovom sezonom ukupno više od 25.000 dece u našoj zemlji stiče znanja o zdravim životnim navikama. U atletskim školskim takmičenjima projekta, ove sezone je učestvovalo više od 11.000 đaka, 30 odsto više nego prošle godine. Takođe, sve više nastavnika prepoznaje značaj „Zdravo Rastimo“ i interesuje se za učešće u ovom programu – naglasio je Željko Tanasković, predsednik Saveza za školski sport Srbije, koji je pohvalio i rad koordinatorke projekta Irene Kurtanjek.\nPodršku programu „Zdravo Rastimo“ su, kao i u prethodnih sedam godina, dali Ministarstvo prosvete, nauke i tehnološkog razvoja, Ministarstvo omladine i sporta i Zavod za unapređivanje obrazovanja i vaspitanja.


Budžet usvojen prije dva mjeseca, a još nisu ispunjene obaveze prema porodiljama i medicinarima\nOd usvajanja budžeta grada Banjaluka prošlo dva mjeseca, a još nisu realizovani amandmani koji se odnose na isplatu naknada za porodilje i zdravstvene radnike. Odbornici skupštinske većine upozorili gradonačelnika Stanivukovića na neizvršavanje ove obaveze.\nOdbornici smatraju da nema potrebe za ocjenom ustavnosti na čemu insistira gradonačelnik. U budžetu je jasno određeno odakle će se to finansirati.\n„U prethodnom periodu u skupštinskim zasjedanjima mi smo podržali mnoge odluke nove administracije i na taj način smo pokazali da u bilo kojem momentu ne bojkotujemo novu vlast u Banjaluci, nego čak imamo želju da im pomognemo u određenim stvarima i na taj način ćemo djelovati i dalje“, rekao je predsjednik Skupštine grada Banjaluka, Mladen Ilić.\nIlić je dodao i da je od usvajanja budžeta grada Banjaluka prošlo dva mjeseca, a još nisu realizovani amandmani koji se odnose na isplatu naknada za porodilje i zdravstvene radnike. Činom isplate ovakve vrste podrške zdravstvenim radnicima, porodiljama i svim onima, koji su sa te strane zahvaćeni stvorio bi se jedan normalan odnos u Banjaluci, što je po njegovom mišljenju želja svih građana.\n„Ne vidimo razlog zašto neko bojkotuje medicinske radnike u ovakvom periodu nakon korona virusa i svakako nam je želja da u narednom vremenskom periodu imamo jedne normalne odnose sa drugom stranom vlasti u Banjaluci. Bilo bi apsurdno govoriti da novca u budžetu nema, jer je punjenje budžeta zadovoljavajuće, čak iznad prosjeka“, dodao je Ilić, vjerujući da će nova administracija isplatiti sve zaostale novčane iznose i da će se na taj način zaokružiti priča oko usvajanja budžeta.\n„Amandami kada su usvajani, usvojeni su od strane skupštinske većine, ali budžet je usvojen i u integralnom obliku od strane svih odbornika u Skupštini grada, dakle jednoglasno. Gradonačelnik je jedini koji se grčevito bori protiv podrške zdravstevnim radnicima i porodiljama. To je pokazalo njegovo pravo lice, gdje je pokazao da je lažni borac za prava porodilja. Kada je bilo organizovanje protesta ispre Vlade RS, koje je on organizovao, pozivao je i majke sa bebama kako bi se napravili video snimci, da ih iskoristi kao statiste. Sada kada ima priliku da podrži iste te porodilje, on to neće da uradi“, izjavio je Neven Stanić, šef Kluba poslanika odbornika Ujedinjene Srpske.\nStanić je dodao da je i situacija s medicinskim radnicima ista.\n„Oni, koji su najviše dali od sebe protiv pandemije virusa korona, koji su se 24 sata borili protiv virusa, mi smo dužni da im pomognemo i da im pokažemo da Banjaluka misli o njima“, dodao je Stanić.\n„Gradonačelnik je bio taj koji je iskazivao namjeru da zarazi koronom druge ljude, pogotovo narodne poslanike i mislim da on ovu situaciju ne shvata dovoljno ozbiljno. Njemu je pandemija virusa korona došla kao izgovor da radi javne nabavke po hitnim postupcima. Primjer nabavki jesu računarska oprema, kao i kese za medicinski otpad prema „Perfect clean“ firmi i drugim porodičnim firmama“, reko je Stanić.\n„Gradska uprava mora da razumije da se odluke Skupštine grada ne mogu provoditi selektivno na način da provodite samo one koje vama odgovaraju, dok ove druge za koje mislite da nisu dobre jednostavno ne provodite. Smatram izrazito neprimjerenim da se pokreće pitanje ustavnosti za podršku kada se radi o medicinskim radnicima i porodiljama. Naša poruka ovdje treba da bude da mi kao odbornici u Skupštini grada ne želimo da odstupimo od onih stvari za koje smo se zalagali i želimo da to i Gradska uprava podrži na isti način na koji mi podržavamo sve one odluke koje su dobre za grad, bez obzira ko je njihov predlagač“, izjavio odbornik SNSD-a u Skupštini grada Banjaluka, Srđan Amidžić.\nOdbornici skupštinske većine su naglasili da grad Banjaluka mora postati mjesto saradnje, jer samo na takav način može raditi u interesu svojih građana. Oni su pružili ruku za saradnju novoj upravi u nadi da će se u narednom periodu naći zajednički jezik i da će realizacija budućih projekata teći bez smetnji.


RGZ poziva građane da ne nasedaju na price i ne nude mito\nTanjug 2. septembra 2021. 10:26\nBEOGRAD – U katastru Novi Beograd došlo je do incidenta kada je jedna osoba, prilikom podnošenja zahteva za promenu vlasnika u katastru nepokretnosti, uz svu potrebnu dokumentaciju predala i kovertu u kojoj se nalazilo 100 evra, saopštio je danas Republički geodetski zavod.\nStranka koja je podnosilac zahteva zakazala je svoj termin za predaju dokumentacije putem digitalnog servisa eZakazivanje i u predviđeno vreme bila primljena na šalter.\nKako je navedeno, iako je stranka bila upoznata sa digitalnim servisima katastra, čini se da je nasela na „kafanske priče“ o korumpiranom katastru, gde se sve završava isključivo preko veze i zbog ovoga je stranka sebe dovela u potencijalno ozbiljan problem.\nSlužbenici katastra odreagovali su u skladu sa zakonom i ispoštovali proceduru da slučaj prijave policiji i na lice mesta došla je forenzička ekipa i tim Uprave kriminalističke policije iz Odeljenja za borbu protiv korupcije.\nCeo slučaj sada je u nadležnosti policije.\nRepublički geodetski zavod apeluje na građane da ne nasedaju na priče da se u katastru mora „podmazati“ kako bi posao bi završen i da za sve postoji „kombinacija“.\nTakođe, mole se građani da se o radu katastra isključivo informišu putem veb sajta RGZ-a www.rgz.gov.rs i da svu komunikaciju sa službama za katastar nepokretnosti obavljaju isključivo u pisanoj formi kako bi ostao zabezežen trag koji je moguće pratiti.


FSS o Antiću nakon odluke FIFA : Nadlanu.com\nFSS o Antiću nakon odluke FIFA\nBEOGRAD, 21. jula 2010. (Beta) - Izvršni odbor Fudbalskog saveza Srbije (FSS) odlučio je u sredu da konačnu odluku o sudbini selektora fudbalske reprezentacije Radomira Antića donese nakon odluke Disciplinske komisije FIFA o žalbi na suspenziju na četiri meča.\n"Ako ostane odluka o četiri utakmice suspenzije, ozbiljno ćemo razmotriti šta i kako dalje. Najbolje bi bilo da kazna bude potpuno ukinuta ili smanjena. Imamo selektora i nismo raspravljali o drugim rešenjima, ali potrebno je da neko sedi i na klupi na početku kvalifikacija za Evropsko prvenstvo", rekao je na konferenciji za novinare potpredsednik FŠ Dragoljub Vukadinović.\nSelektor fudbalske reprezentacije Radomir Antić kažnjen je 7. jula zbog neprimerenog ponašanja posle utakmice sa Australijom sa četiri utakmice suspenzije i 14.000 švajcarskih franaka. F S S se žalio na tu kaznu. Vukadinović je izrazio očekivanje da će FIFA do početka avgusta raspravljati o žalbi na kaznu Antića i dodao da će Savez iskoristiti svoj uticaj da ishod žalbe bude pozitivan.\nVukadinović je izrazio očekivanje da će FIFA do početka avgusta raspravljati o žalbi na kaznu Antića i dodao da će Savez iskoristiti svoj uticaj da ishod žalbe bude pozitivan.\nKvalifikacije za Evropsko prvenstvu u fudbalu u Poljskoj i Ukrajini 2012. godine počinju 3. septembra i traju do novembra 2011. godine.\nSvi članovi Izvršnog odbora izneli su stav da je potrebno smanjiti kaznu selektoru Antiću kako bi mogao da ostane na tom mestu i u narednom periodu.\n"Uradićemo sve da se ona smanji. Imali smo i u prošlosti sličnih primera i očekujemo da se žalba reši na pravi način u narednih\n15-ak dana", rekao je Vukadinović.\nOn je negirao da postoji loša komunikacija izmedju Antića i FSS.\n"Stvari se pomalo preuveličavaju u medijima. Odlazak na Svetsko prvenstvo jeste bio uspeh a odnosom ekipe prema obavezama i igri nismo se obrukali", rekao je Vukadinović i dodao da je bilo primedbi na rezultat.\nČlanovi Izvršnog odbora imali su priliku da vide Antićev izveštaj o radu reprezentacije u prethodnom periodu.\nDrugi potpredsednik FSS Dragan Djordjević je rekao da je Savez formirao četvoročlanu komisiju koja će se baviti praćenjem\nsituacije do konačne odluke o žalbi na kaznu Antiću.\nČlanovi komisije su Ivan Ćurković, Slobodan Santrač, Ljupko Petrović i Dušan Savić.\nVukadinović je rekao da se ne radi o formiranju selektorske komisije već da je u pitanju telo koje će pomoći radu Saveza dok su predsednik i generalni sekretar na godišnjem odmoru.


Izjave Tilersona o nuklearnom oružju povećavaju napetost - 18.03.2017, Sputnik Srbija\nIzjave američkog državnog sekretara Reksa Tilersona o mogućem povećanju količine nuklearnog arsenala u Južnoj Koreji i Japanu radi obuzdavanja Severne Koreje su... 18.03.2017, Sputnik Srbija\nrusija, vesti, svet, japan, severna koreja, južna koreja, viktor ozerov, reks tilerson\n18:27 18.03.2017 (Osveženo: 20:45 18.03.2017)\nTilerson je u subotu izjavio da ne isključuje mogućnost rešenja koja bi mogla da dovedu do pojavljivanja nuklearnog naoružanja u Južnoj Koreji i Japanu. On nije precizirao da li je reč o razmeštanju američkog nuklearnog oružja na teritoriji ovih zemalja ili o tome da one same proizvedu nuklearno oružje.\n„Ova rešenja su neodgovorna, ako imamo u vidu terorističku pretnju, nedopustivo je širenje nuklearnog oružja po planeti“, naglasio je senator.\nOzerov smatra da je reč o mogućem razmeštanju američkog nuklearnog oružja u Južnoj Koreji i Japanu.\nPrema njegovim rečima, Rusija će proceniti posledice takve odluke, ukoliko ona bude usvojena. „Ruska nuklearna trijada potpuno obezbeđuje suverenitet i teritorijalnu celovitost naše zemlje“, dodao je Ozerov.\nSenator je dodao da se, ukoliko bude neophodno, mogu analizirati i predložiti mere za učvršćivanje nuklearne bezbednosti Rusije.\n„Ne mislim da razmeštanje nuklearnog oružja u Južnoj Koreji i Japanu stvara direktnu pretnju Rusiji. Ipak, pratićemo i analizirati situaciju“, istakao je Ozerov i dodao da pod izgovorom otklanjanja opasnosti od Severne Koreje Amerikanci mogu da pojačaju svoje prisustvo u Azijskom regionu, a Japan i Južna Koreja postaju učesnici u tom procesu.\nPrema mišljenju Ozerova, poslednje izjave Tilersona svedoče o tome da američki predsednik Donald Tramp još nije shvatio da je Amerika nuklearna država, što nije samo prednost nego i odgovornost u odlučivanju.\nNarušavanje Sporazuma o neširenju nuklearnog naoružanja\nŠeg Međunarodnog komiteta Saveta Federacije Konstantin Kosačov smatra da bi predavanje nuklearnog oružja Seulu i Tokiju predstavljalo grubo narušavanje Sporazuma o neširenju nuklearnog oružja.\n„Treba gledati detalje i tačnost prevoda. Jedna je stvar ako je reč o razmeštanju nuklearnog oružja SAD na teritoriji ovih zemalja. Loše je iz ugla perspektive rešavanja korejske situacije, ali makar ne narušava međunarodno pravo“, rekao je Kosačov.\nAmerika je i dalje „jastreb NATO-a“\nSvetska javnost očekivala je da će nova američka administracija, poput Rusije, postati garant međunarodne bezbednosti, ali oni su i dalje „jastrebovi NATO-a“, izjavio je prvi zamenik šefa Komiteta Državne dume za odbranu Andrej Krasov povodom izjave američkog državnog sekretara da postoji mogućnost da Japan i Južna Koreja dobiju nuklearno naoružanje.\nPrema njegovom mišljenju, to je novi poziv iz Amerike da se obnovi hladni rat, nova trka u naoružanju koja ne može dovesti ni do čega dobrog.\n„Rusija treba da iskoristi sve mogućnosti, među kojima su i međunarodne organizacije, da istakne da su takva dejstva nedopustiva i, prirodno, da pojača borbene mogućnosti svojih oružanih snaga“, dodao je Krasov.


Makedonija legalizuje upotrebu kanabisa u medicinske svrhe – Balkanekspresrb.rs\nPREDSTAVNICI VLADAJUĆE STRANKE VMRO-DPMNE, ALI I GLAVNE OPOZICIONE STRANKE SDSM, POZDRAVILI SU OVAJ PRIJEDLOG\nPARLAMENTARNA komisija za zdravstvo odobrila je danas izmenu zakona za kontrolu nad drogama i psihotropnim supstancama, koji bi omogućio upotrebu kanabisa u medicinske svrhe u Makedoniji, javlja makedonska informativna agencija MIA.\n– Potreba da se izmeni zakon dolazi od zahteva pacijenata koji žele da imaju opciju da koriste prirodno uzgojene proizvode kanabisa pod strogom supervizijom. Izmene će omogućiti pacijentima pristup strogo kontrolisanim proizvodima i popravi će trenutno stanje kod pacijenata koji koriste neproverene proizvode bez nadzora i bez tačno određene doze – izjavio je Stojančo Stojkovski, državni sekretar Ministarstva zdravlja, koje je predložilo izmene zakona.\nPredstavnici vladajuće stranke VMRO-DPMNE, ali i glavne opozicione stranke SDSM, pozdravili su ovaj prijedlog.\nSašo Vasilevski iz VMRO-a rekao je da je članu njegove rodbine dijagnosticiran rak i da je koristio derivat kanabisa, koji je kupio na crnom tržištu. Dodao je da podržava legalizaciju sličnih proizvoda.\nAlen Georgiev iz SDSM-a je rekao da je ova izmena trebalo da bude napravljena ranije.♦


Rikardo sam sebe iznenadio - AutoPortal.rs\nHome > Auto sport > Formula 1 > Rikardo sam sebe iznenadio\nRikardo sam sebe iznenadio\nSjajan uspeh koji je minule sezone postigao mladi Australijanac u Formuli 1 iznenadili su sve a čini se najviše upravno njega, momka koji će 2015. sigurno biti jedan od pretendenata na titulu.\nDanijel Rikardo je u svojoj prvoj sezoni u ekipi Red Bul uspeo dosta toga da ostvari. Apsolutno je bio bolji od timskog kolege, koji je samo četvorostruki uzastopni šampion, i uspeo je da tri puta dođe do pobedničkog postolja pored neverovatno brzih vozača Mercedesa.\nNjegovom meteorskom uspehu niko se nije nadao. Sigurno da ga je Kristijan Horner doveo u tim kao nekog ko će zameniti Marka Vebera i biti drugi vozač u odnosu na Fetela, ali Rikardo je iznenadio sve, a kako kaže najviše sebe.\n"Iako sam duboko u sebi znao i bio siguran u svoje mogućnosti ipak sam imao sumnje kada sam video koliko je Mercedes dominanta. Činjenica da sam jedini vozač koji je osim Rozberga i Hamiltona uspeo da trijumfuje me je svakako iznenadila," rekao je Australijanac.


U Novi Pazar po nove bodove - SPD Radnički Kragujevac\nU okviru 5. kola BPŠ Super lige Srbije, odbojkaše Radničkog u subotu od 18 časova očekuje gostovanje poslednjeplasiranom Novom Pazaru.\nPazarci su sezonu otvorili sa četiri uzastopna poraza, uz samo jedan osvojeni set. Evidentno je da su se brojne promene u igračkom kadru tokom letnje pauze nepovoljno odrazile na rezultate Novog Pazara na startu sezone i da ekipa još uvek nije dovoljno uigrana. U međuvremenu, došlo je i do promene na poziciji trenera, tako da je ekipu umesto Gorana Ilića preuzeo Dragan Bonić.\nLošu formu Pazaraca pokušaće da iskoriste Kragujevčani, koji su i pored poraza u derbiju sa Vojvodinom minulog vikenda pokazali da se sa punim pravom ubrajaju među najkvalitetnije ekipe u ligi.\nPredvođen kapitenom Vladimirom Jekićem, Radnički igra zaista dobro ove sezone, bez onih oscilacija koje su bile karakteristične za igru Kragujevčana u bliskoj prošlosti. Za očekivati je da Šumadinci na gostovanju Novom Pazaru potvrde dobru formu i dođu do novih bodova, koji bi im omogućili ostanak u samom vrhu tabele.\nNapomenimo i to da je Radnički prošle sezone u tri navrata savladao Pazarce, dva puta u prvenstvu i jednom u Kupu Srbije, što je još jedan podatak koji ide u prilog kragujevačkom timu pred nastupajuće gostovanje.\nPROTIV VOJVODINE U ČETVRTFINALU KUPA\nOdbojkaši Radničkog sastaće se sa novosadskom Vojvodinom NS Seme u četvrtfinalu Kupa Srbije. Prva utakmica igra se 20. novembra u „SBB hali Jezero“, dok je revanš na programu 4. decembra u novosadskom „Spensu“.\nČlanak U Novi Pazar po nove bodove je preuzet sa sajta Odbojkaški klub Radnički.\nPrethodni članakKadeti Radničkog peti na turniru u Banjaluci


Vikiliks i lideri Arapskog proljeća kandidati za Nobela - Vijesti.me\nNOMINACIJE ZA MIR\nNobelovom komitetu u Oslu pristigla je rekordna 241 nominacija za Nobelovu nagradu za mir, javljaju svjetske agencije, a među kandidatima su sajt Vikiliks, vođe "Arapskog proljeća", očevi Interneta i Evropska unija.\nStalni sekretar komiteta Geir Lundestad je izjavio da je za prestižnu nagradu nominovano 188 osoba, kao i 53 organizacije, a krajnji rok za prijavu bio je 1. mart, javila je agencija AP.\n"Primili smo nekoliko predloga koji odražavaju situaciju koju posmatramo" u Tunisu, Egiptu, i naročito Libiji, izjavio je Lundestad.\nSponzori mogu odlučiti da obznane identitet onih koje su nominovali, pa je tako član komiteta iz Norveške Snor Valen rekao da je predložio Vikiliks s obzirom da je taj sajt, specijalizovan za objavljivanje poverljivih informacija, skinuo veo tajnosti sa "korupcije, ratnih zločina i torture".\nMeđu nominovanima su, takođe, ruska nevladina organizacija "Spomen odbrani ljudskih prava" i jedna od njenih prvakinja, Svetlana Ganuškina, za napore da se u Rusiji zaštite građanske slobode.\nAmerikanci Leri Roberts i Vint Serf i Britanac Tim Berners Li nominovani su kao izumitelji Interneta, a AFP piše da je njihov pronalazak omogućio pojavu sajtova kao što su Tviter i Fejsbuk koji su odigrali važnu ulogu u "Arapskom proljeću".\nMedju ostalim poznatim kandidatima su Evropska unija, bivši njemački kancelar Helmut Kol (Kohl), predsjednica Liberije Elen Džonson Sirlif i kubanski disident Osvaldo Paja Sardinas.\nIme ili imena pobjednika biće objavljena u oktobru, a nagrada će biti uručena 10. decembra u Oslu, na godišnjicu smrti osnivača ovog priznanja Alfreda Nobela - čoveka koji je izumio dinamit.


Crna Gora: Privedeno 10 osoba - Sputnjik Srbija\n22:53 25.10.2015 Preuzmite kraći link\nU jučerašnjim protestima u organizaciji Demokratskog fronta u Podgorici, povređeno je 29 policijskih službenika, medicinsku pomoć zatražilo je 26 građana, a 10 osoba privedeno je zbog prekršaja iz Zakona o javnom redu i miru, saopšteno je danas iz crnogorske Uprave policije.\nNavedeno je da policijski službenici preduzimaju dalje mere i radnje u vezi sa sinoćnim događajima, u konsultaciji sa nadležnim tužilaštvom.\nKako je saopšteno, službenici Uprave policije su sinoć, nakon što su napadnuti na više pozicija tokom održavanja javnog okupljanja Podgorici, preduzeli mere i radnje iz svoje nadležnosti, i nakon sprečavanja eskalacije daljeg nasilja uspostavili su stabilan javni red i mir na gradskom području.\n„Deset lica je privedeno zbog prekršaja iz Zakona o javnom redu i miru, od kojih je devet lišeno slobode, dok je jednom licu koje je maloletno uručen prekršajni nalog“, kaže se u saopštenju.\nKako se podseća, nakon konsultacija sa Tužilaštvom, poslanici Andrija Mandić i Slaven Radunović su, shodno kvalifikaciji dela od strane nadležnog tužioca, u zakonskom roku po nalogu tužioca privedeni tužiocu, zbog osnova sumnje da su počinili krivično delo pozivanje na nasilnu promenu ustavnog uređenja.\n„U sinoćnim napadima na policijske službenike povrede je zadobilo 29 policijskih službenika od čega je jedan policijski službenik zadobio teške telesne povrede. Medicinsku pomoć u zdravstvenim ustanovama zatražilo je 26 građana“, navodi se u saopštenju policije.\nKako se dodaje, osobe koje su izazvale nasilje oštetile su 13 vozila Uprave policije.\n„Kamenovano je više objekata među kojima i objekat Ambasade Republike Albanije na kojem su nastala oštećenja na fasadi, kao i prostorije TV Pink M na kojima su polomljena stakla. Centru bezbednosti Podgorica je prijavljeno da su stakla polomljena na ukupno 26 objekata u gradu. Izvršeno je krivično delo teška krađa na provalan način u objektu zlatare Majdanpek“, rekli su iz policije.\nNadležna služba Uprave policije, kako je saopšteno, preduzeće mere i radnje na utvrđivanju svih činjenica u vezi sa snimkom koji je objavljen u medijima, a na kojem je prikazana intervencija policije prema Miloradu Martinoviću.\n„Shodno utvrđenim činjenicama, prema odgovornima će biti preduzete zakonom propisane mere i radnje“, saopšteno je iz Uprave policije.\nizveštaj, protest, policija, Crna Gora


Rivalstvo veka zaoštrava se na šest frontova - Sputnjik Srbija\n18:36 19 Oktobar 2020\n22:34 24.05.2020 (osveženo 12:38 27.05.2020) Preuzmite kraći link\nEkonomije dveju zemalja su već godinama toliko tesno isprepletane, da bi svako zaoštravanje teško pogodilo i američke i kineske kompanije. Samo je pitanje koja će od strana lošije proći, kaže dugogodišnji dopisnik srpskih medija iz Pekinga Zoran Đorđević.\nPosebno se to tiče IT sektora, gde je, primera radi, američki „Epl“ u prvom kvartalu ove godine 14,1 odsto zarade ostvario u Kini, dok je s druge strane kineski „Huavej“ 2018. kupio u SAD komponente za 11 milijardi dolara.\nKinezi pomirljiviji, neće rat čipovima\nKinezi zato radije nisu za to da se ide „tuk na utuk“ i ponašaju se pomirljivije od Amerikanaca. Što ne znači da nemaju odgovor na besmislene optužbe pojedinih američkih zvaničnika da je Peking kriv za epidemiju i da bi trebalo da plati štetu. Na to, kako kaže Đorđević, uzvraćaju pitanjem znači li to da će Amerikanci da plate za gubitke prouzrokovane pucanjem američkog finansijskog mehura 2008/2009. godine.\n„Američko insistiranje na navodnoj krivici Kine je namenjeno američkoj publici i mobilisanju američkog javnog mnjenja pred izbore, jer mora se naći krivac za to što neko nešto nije uradio dobro ili na vreme“, kaže Đorđević.\nDa li je moguće razdvajanje privreda\nEkonomista Goran Nikolić ističe da su ekonomski odnosi dveju zemalja izuzetno složeni i da su zato obe strane vrlo oprezne i da neće vući ishitrene poteze.\nNajava razdvajanja dve privrede bi, smatra on, teško pogodila obe ekonomije, s tim da bi Kina bila teže pogođena.\n„Kina je više izvozno orijentisana ekonomija i zato bi pretrpela dramatičan pad. To bi dalje ugrozilo kineski nastup na drugim tržištima, a eventualno kinesko odvajanje od dolara ne samo da bi imalo posledice za obe ekonomije, već bi i povećalo finansijsku nestabilnost. Amerika bi dotle izgubila jeftinu robu koju Amerikanci rado kupuju i koja je držala američku inflaciju na niskom nivou i pored velikog štampanja novca. Kina je treći po značaju uvoznik za Ameriku i njen udeo raste. Teške posledice za obe zemlje imalo bi i smanjenje kineske tražnje za američkim državnim obveznicama“, objašnjava Nikolić, dodajući da je tu i pitanje cene izolacije koju bi Amerika mogla lakše da nametne Kini.\nKad je reč o ekonomskim posledicama pandemije, prema rečima Nikolića, MMF prognozira da će rast kineskog BDP-a u ovoj godini biti od 1,2 odsto do tri odsto, dok će američki zabeležiti pad od šest odsto, što znači da će Kina u odnosu na SAD biti u plusu bar sedam odsto. To znači da će Kina dve godine ranije od prognoziranog, odnosno već 2027. prestići Ameriku i postati najjača svetska ekonomija. Što se tiče kupovne moći, to se već dogodilo pre šest godina, a o njenom rastu dovoljno govori i podatak da čak 28 odsto celokupne industrije u svetu kontroliše Kina, duplo više nego SAD.\nZaoštravanje na šest frontova\nNovinar Milorad Denda, koji je dugo izveštavao iz Pekinga, slaže se da je pandemija samo zaoštrila kinesko- američke sukobe na nekoliko tačaka, na kojima se inače sukobljavaju proteklih decenija.\n„Pre svega je reč o vojnom aspektu i mogućnosti da dođe do sukoba u Tajvanskom moreuzu i Južnokineskom moru. Tu je i ekonomska komponenta u kojoj su veliki ulozi. Treće polje su tehnološka sporenja, a slede pitanja budućnosti svetskog poretka i međunarodnih institucija, što pokazuje spor oko Svetske zdravstvene organizacije. Još jedna oblast je informaciona, gde se bukvalno vodi rat. Čuje se i teza da se na tom zapadnom frontu, koji Vašington nastoji da okupi protiv Kine, napada i ’Novi put svile‘ kao alternativa opasna po američke interese. Cilj je svake strane da ona druga ostane usamljena i izolovana“, obrazlaže Denda.\nNa pitanje kojim finansijskim instrumentima Kina može da se odbrani u tom novom ekonomskom hladnom ratu s Amerikom, Goran Nikolić navodi da Peking još nije ostvario dugoročni cilj, a to je da juan učini jednom od dve-tri vodeće svetske valute. Razlog je što valuta koja bi bila potpuno konvertibilna, podrazumeva i smanjenje uticaja države na ekonomiju, a procena Pekinga je da je uticaj ipak važniji. Još jedan instrument je uvođenje digitalne valute, koja bi bila neka vrsta „antibitkoina“, ali Kina zbog strukture svog sistema, koji ima snažno državno upravljanje, ne može ni tu valutu da prepusti u prevelikoj meri tržištu.\nKina: Amerika je najveća „hakerska imperija“\n„Finansijski sistem je možda Ahilova peta kineskog uspona ka tronu i to je i najteži deo posla za Kinu pored tehnološke bitke. Jer Kina je već postala radionica sveta i tu je osvojila bitku, ali onu finansijsku još nije“, konstatuje Nikolić.\nMeđutim, Kinezi se ne predaju, pa čak ne odustaju od privlačenja američkog kapitala. Tako je ovih dana, kako podseća Zoran Đorđević, premijer Li Kećang čestitao američkoj kompaniji „Hanivel“ otvaranje novog centra ni manje ni više, nego u Vuhanu, pored onog koji već ima u Šangaju.\nAnalizirajući uticaj ekonomske konfrontacije dva svetska ekonomska džina na privredu Srbije, Đorđević ističe da naša zemlja ima važno mesto u projektu „Pojas i put“, u kom, za razliku od Zapada, Kina ne postavlja nikakve političke uslove za ekonomsku saradnju niti zemlje partnere stavlja u podređeni položaj.\n„Prema kineskoj projekciji, ’Pojas i put‘ podrazumeva osnaživanje infrastrukture i na taj način pomaže zemljama da ojačaju poluge ekonomske nezavisnosti“, objašnjava Denda.\n„Kao kineski odgovor na zapadnu globalizaciju, ’Pojas i put‘ podrazumeva stvaranje sveta koji neće biti potčinjen jednom centru i jednoj volji. Iako tek treba da se vidi da li je i koliko epidemija uticala na taj projekat i njegovo finansiranje, ali nesumnjivo je da će to ostati strateški pravac Kine“, veruje Denda.\nSrbija će se ipak sada naći pod još jačim pritiskom EU i SAD, koje će želeti da što manje sarađujemo i da se što manje vezujemo i za Kinu, i za Rusiju, slažu se sagovornici Sputnjika, napominjući da dok i ako Srbija ne uđe u EU, treba da ostane na snazi politika izbora.\n„Bilo bi kratkovido ne sarađivati sa drugom ekonomskom nacijom na svetu. Svakako treba da izbegavamo svrstavanje u tabore i prepucavanja. Iako ni nama ne odgovara dalje zaoštravanje kinesko-američkih odnosa, niko ne može da traži od nas da ne sarađujemo tamo gde imamo svoje i ekonomske i nacionalne interese“, poručuje Denda.\nPojas i put, ekonomija, Amerika, Kina, mikročip


Dilma Rusef privremeno smenjena sa dužnosti - 12.05.2016, Sputnik Srbija\nBrazilski senatori su na današnjem zasedanju posle više od 20 sati rasprave privremeno smenili predsednicu zemlje Dilmu Rusef sa dužnosti. 12.05.2016, Sputnik Srbija\n12:18 12.05.2016 (Osveženo: 12:21 12.05.2016)\n© REUTERS / Ueslei MarcelinoDilma Rusef predsenica Brazila\nPrema rezultatima sednice, za opoziv je glasalo 55 senatora, a protiv 22. Po brazilskom zakonu opoziv je odobren ako za njega glasa prosta većina od 81 senatora, koliko ima gornji dom parlamenta.\n12 Maj 2016, 11:40\nVlast će privremeno preuzeti njen potpredsednik Mišel Temer, prenosi AFP.\nBrazilski senat je 12 sati razmatrao mogućnost suspenzije Rusefove sa dužnosti na rok od 180 dana, a ona je i ne čekajući kraj glasanja naredila da se njene stvari prenesu iz predsedničke palate u ličnu rezidenciju.\nBrazilska opozicija optužuje Rusefovu da je umešana u poreske malverzacije i korišćenje državnih sredstava za finansiranje svoje izborne kampanje.\nSama predsednica odbacuje sve optužbe, a ranije je izjavila i da je spremna da se bori za svoje mesto „svim raspoloživim sredstvima“.


Porast pretovara tereta na rekama u Srbiji u 2021. - Pluton Logistics\nNa rekama u Srbiji u prvih šest meseci ove godine pretovareno je 7,8 miliona tona tereta, što predstavlja rast od 8,3% u poređenju sa prvim polugodištem 2020. godine, saopštila je danas Agencija za upravljanje lukama.\nNajčešće pretovarena vrsta tereta jesu šljunak, pesak i kameni agregati, koji zajedno čine 24,4% pretovara. Na drugom mestu su žitarice sa udelom od 18%. Ugalj je na trećem mestu sa učešćem od 14,5%, a slede ga nafta i naftni derivati koji učestvuju sa 14,2% u ukupnom pretovaru. Rude su na petom mestu, sa 10,2%.\nRast obima pretovarenog šljunka, peska i kamenih agregata ukazuje na intenzivne aktivnosti u oblasti građevinske industrije kroz realizaciju infrastrukturnih projekata Vlade Srbije. Žitarice su na drugom mestu zahvaljujući dobrim uslovima na međunarodnom tržištu merkantilne robe, navodi AUL.\nPored toga, pretovarene su i veće količine uglja, kao rezultat rada JP Elektroprivreda Srbije.\nKada je reč o putničkom saobraćaju, međunarodna putnička pristaništa su nakon višemesečne obustave krstarenja dočekala prve kruzere. Agencija će u narednom periodu nastaviti da ulaže napore u unapređenje oblasti lučke delatnosti a posebna pažnja biće posvećena oporavku i daljem razvoju međunarodnog vodnog putničkog saobraćaja, navodi se u saopštenju.\nKako su srpske luke poslovale i gde su planirane najveće investicije?\nDobre prognoze za cargo-transport na Dunavu u 2021!\n← Turska VS Kina – Kompanije u Srbiji traže alternative zbog drastičnog skoka cena transporta\nINOVACIJE: U Luci Roterdam postavljeni prvi 3D štampani vezovi →


Kancelarijske, zajedničke i društvene prostorije - CONTAINEX\nKancelarijski prostor na otprilike 44 m²\nKancelarijski prostor na otprilike 15 m²\nKancelarijski prostor na otprilike 30 m²\nGradilišni kontejner na otprilike 60 m²\nGradilišni kontejner na otprilike 88 m²\nGradilišni kontejner na otprilike 118 m²\nStandardizovani prostorni moduli sa panelnim načinom gradnje mogu da se kombinuju po želji (i naknadno), tako da se stvaraju individualne kancelarijske prostorije različitih dimenzija. Kancelarijske, osoblje i socijalne prostorije mogu odlično da se proširuju uz dodatne prostorije za prijem klijenata, prostorijama za sastanke, prostorijama za održavanje prezentacija, prostorijama za obuka ili seminara. Pored sanitarnih prostorija (umivaonici, WC/pisoari, tuševi) i dela za presvlačenje možete Vašem osoblju da stavite na raspolaganje i prostoriju sa kuhinjom ili kantinom sa uključenim delom za ishranu.\nNajmanja kancelarijska površina iznosi oko 15 m² i skoro da nema visinskog ograničenja. Sami odlučujete o rasporedu prostorija u kontejnerskom sistemu. O rasporedu pregradnih zidova i vrata, rasvete u prostorijama, načinu zastakljivanja, svetlu, sve do potrebnog broja utičnica.\nOvde možete da pogledate nekoliko primera za kancelarijske, zajedničke i društvene prostorije:\nFunkcionalni kancelarijski prostor\nKancelarijska prostorija u različitim veličinama\nKancelarijske prostorije - spoljašnje\nFunkcionalni kancelarijski prostor - IP-zastakljenje\nZa kancelarijske, zajedničke i društvene prostorije postoje brojne mogućnosti opremanja. Atraktivan izgled, zajedno sa funkcionalnošću, može da se dobije npr., putem različitih načina zastakljivanja.\nNajmodernije izolacione varijante, visokokvalitetne protivpožarne komponente i bezbednosni paketi u kombinaciji sa nekoliko grejnih i rashladnih sistema omogućavaju Vašem osoblju prvoklasne i sigurne uslove za rad. Ostale mogućnosti za opremanje koje možete da izaberete su npr., vrste podnih obloga, opcije za uštedu energije ili spoljašnje lakiranje kancelarijskog sistema.\nOvde možete da pogledate nekoliko mogućnosti za opremanje kancelarijskih, zajedničkih i društvenih prostorija:\nSmeštaj za radnike "Transdanubia Kühllogistik", AT-Linz\nDvospratni kancelarijski sistem sa atikom, SE-Stockholm


Grad Novi Pazar - Nedelja bezbednosti na internetu u svim školama\nNedelja bezbednosti na internetu u svim školama\n„Nedelja bezbednosti na internetu“ počela je danas interaktivnom radionicom u Osnovnoj školi „Stefan Nemanja“. Grad Novi Pazar i Savet za bezbednost grada organizovali su program predavanja koji će se tokom ove nedelje održati u svim osnovnim i srednjim školama\nPredsednik Saveta za bezbednost, Hajrudin Hajrović kazao je da su radionice organizovane je kako bi se skrenula pažnja najmalđima na ovaj veoma značajan problem. „Ono što smo zaključili na prethodnoj sednici Saveta za bezbednost, a to je da se obraćamo školskim timovima za prevenciju nasilja, da osnažujemo škole, da smo usmereni ka deci i ka njihovoj bezbednosti, želimo i da ostvarimo u ovoj nedelji koju smo nazvali „Nedelja bezbednosti na internetu“. Angažovali smo zaista eminentne predavače koji će našoj deci izneti sve aktelnosti u vezi sa opasnostima u koje deca upadaju koristeći internet. Nadam se da će ovo uroditi plodom i da ćemo mi, Grad Novi Pazar, Savet za bezbednost, direktori osnovnih i srednjih škola, školski timovi za prevenciju nasilja, ućčenici i roditelji zajedno stvarati bolji i bezbedniji Novi Pazar.“ Zaključio je Hajrović.\nĆlanica Gradskog veća, Ulfeta Demčović istakala je značaj ovih predavanja: „Pre mesec dana smo počeli da radimo sa svim timovima koji se bave problemom vršnjačkog nasilja. Cilj nam je da edukacijom i prevencijom radimo na zaštiti dece i pravilnoj upotrebi interneta budući da sva istraživanja pokazuju da je u poslednjih pet godina nasilje na internetu u jako velikom porastu.“\nDirektor Osnovne škole „Stefan Nemanja“, Edin Dugopoljac kazao je da u školama postoje timovi za prevenciju nasilja kao i da se značajan deo se odnosi na prevenciju nasilja na internetu, posebno na društvenim mrežama. „Praksa pokazuje da se slučajevi prijavljivanja nasilja razlikuju kod đaka. Neki prijave odmah, međutim ima i onih koji ne prijavljuju i onda nasilje akumulira. Upravo koristim ovu priliku da pozovem sve učenike koji trpe bilo koju vrstu nasilja da to odmah povere svom odeljenskom starešini da bi timovi za prevenciju odmah mogli da deluju.“, rekao je direktor.


V. B. 22. avgusta 2019. 22:07\nKupanje u kadi sa toplom vodom pomaže u borbi protiv suvišnih kilograma, tvrde britanski naučnici i navode da se tako sagorevaju kalorije i smanjuje visina šećera u krvi.\nU studiji je učestvovalo 10 muškaraca koji su jedan dan vozili bicikl, a drugi se opuštali sat vremena u kadi, gde je temperatura vode iznosila 40 stepeni Celzijusovih. Utvrđeno je da su posle kupanja izgubili 126 kalorija, kao da su hodali pola sata.\nS druge strane, tokom jednočasovne vožnje bicikla, ispitanici su potrošili 630 kalorija, na osnovu čega su naučnici zaključili da ne treba zapostaviti vežbanje jer se tako ipak najviše kalorija može izgubiti.\nOdmaranje u toploj vodi umanjuje upalne procese, pa se ovaj način relaksacije dosta koristi u skandinavskim zemljama, posebno u Finskoj.


Rukometašice Srbije uvjerljivo do Svjetskog prvenstva\nU revanš meču baraža kvalifikacija za Svjetsko prvenstvo, rukometašice Srbije su danas na svom terenu savladale Slovačku sa 32:25 (13:12).\nPodsjećamo, u prvoj utakmici, rezultat je bio 26:19 za izabranice Uroša Bregara.\nSlovačka se u današnjem susretu dobro držala u prvom poluvremenu, koje je završeno sa 13:12 za Srbiju, ali domaća ekipa se u nastavku razigrala i sigurno stigla do trijumfa.\nSlovakinje su pogotkom Veronike Habankove prišle na 16:15 u 36. minutu, ali tada je uslijedio period u kome je na parketu postojao samo srpski tim i konačan ishod je glasio 32:25 u njihovu korist.\nKod pobjednika, najefikasnije su bile Dragana Cvijić i Katarina Krpež Šlezak sa po sedam, dok se na drugoj strani istakla Barbora Lanc sa šest postignutih golova.\nPrethodni članakMusemić nakon Sarajeva: “Dosta naivno izgubljena utakmica”\nNaredni članakIzviđač preko banjalučkog Borca do polufinala Kupa Bosne i Hercegovine


Radončić (SDA) i dalje negira svoju odgovornost za stradanje građana u požaru\nNaslovnica Sjeverni Sandžak Novi Pazar Radončić (SDA) i dalje negira svoju odgovornost za stradanje građana u požaru\nPredsjednica Skupštine Grada Novog Pazara Ifeta Radončić rekla je gostujući u Jutarnjem programu Ljajićeve RTV Novi Pazar da je vatrogasno-spasilačka jedinica, koja je zadužena za gašenje požara, pod ingerencijom MUP-a i da grad Novi Pazar nije ništa mogao da učini po tom pitanju.\nOna je istakla neistinu da se budžetska sredstva troše po zakonskim propisima i da loklana samuprava ne može da finasira nešto što je pod ingerencijom države.\nDa predsjednica skupštine Ifeta Radončić govori neistinu dokazuju i odluke gradova Beograd i Novi Sad o nabavci vozila vatrogasnim jedinicama:\nzivi bili vidjeli 5. Oktobra 2018. At 21:01\nkad su radoncici bili ljudi,osim malo izuzetaka plodna familija za udbase\nmuslim 5. Oktobra 2018. At 18:35\nSamo ko nema mozga dace im glas!!\nnp 5. Oktobra 2018. At 14:23\nnemoze da finansiraju one ljude koji nam zivot spasavaju a moze da finansiraju tu televiziju koncerte….. za to se ima hiljade i hiljade € nezdrav razum svakom ko im da glas\nKasim 5. Oktobra 2018. At 11:47\nPreuzela si emanet gosp.Radoncic pa vidi hoces li i dalje biti pristrasna i “ko je za, ko je protiv, odbijeno!” A vi poslanici lokalnog parlamenta bojte se Allaha i glasajte koristeci razum i nedajte da vam razumom upravlja covek kao Kasim Zoranic.\nDa 5. Oktobra 2018. At 11:45\nSramota pa koga vi onda predstavljate sve neuki ljudi na funkcijama u opštini što se tako ne ogradite i od drugih službi druga je pozadina ovde zakon postoji ali ga vi tumačite kako vama pdgovpra


Komentar: Beogradska stampa spremno prihvata cenzuru | Institute for War and Peace Reporting\nKomentar: Beogradska stampa spremno prihvata cenzuru\nStampa u Srbiji spremno prihvata potrebu uvodjenja izvesnih ogranicenja u izvestavanju dok traje potraga za ubicama premijera.\nI pored skorasnjih zabrana nekoliko novina od strane vlasti, u beogradskoj stampi je mali broj onih koji vanredno stanje dozivljavaju kao pretnju nezavisnosti novinara - bar za sada.\nVecina urednika i novinara se slaze da vlasti specijalna ovlascenja koriste za hapsenje mafijasa, a ne kao sredstvo za oslobadajnje od politickih protivnika i kriticara u medijima, kao sto su neki posmatraci tvrdili.\nIpak, vlada mora paziti da ne potrosi ovu dobru volju produzavanjem vanrednog stanja, jer bi time mogla udaljiti stampu od sebe.\nPosle ubistva premijera Zorana Djinjdjica obnovljen je savez sklopljen izmedju opozicije i nezavisnih medija u mesecima koji su prethodili padu Slobodana Milosevica u oktobru 2000.godine.\nTada, kao i danas, nezavisna stampa je jednoglasno podrzala snage demokratije u sukobu sa Milosevicem i njegovim saveznicima - koji se smatraju odgovornim za atentat na premijera.\nNajsire prihvaceno stanoviste medju novinarima je to da je vanredno stanje, uprkos rizicima koje nosi kada su u pitanju gradjanske slobode, upravo ono sto je Srbiji u ovom trenutku potrebno, ako zeli da se jednom za svagda razracuna sa svojom prosloscu.\nZa nesto manje od nedelju dana od proglasenja specijalnih ovlascenja, kao mere koja treba da pomogne hapsenje Djindjicevih ubica, policija je uhapsila oko 2.000 kriminalaca.\nUdar je bio usmeren na tri medijske organizacije - zabranjeni su malo poznati nedeljni tabloid "Identitet" i visokotirazni dnevnik Nacional, a kaznjena je TV stanica Mars iz Valjeva. Vlada tvrdi da su svi "otvarali vatru" na pokojnog premijera u danima pre nego sto je ubijen.\nOstale restrikcije ukljucuju zabranu distrbucije u Srbiji za podgoricki dnevnik "Dan", zbog komentara u kojem se Djindjic poredi sa onima koji su ga ubili; i upozorenje "Vecernjim novostima", najtiraznijem dnevniku u Srbiji, zbog clanka u kojem se u pozitivnom svetlu prikazuje jedan od glavnih osumnjicenika za ubistvo.\nMali je broj novinara koji su se nasli pogodjeni ovim zabranama, posto su u pitanju uglavnom tabloidi niskog kvaliteta, poznati po objavljivanju neproverenih informacija, povredjivanju privatnosti i oslanjanju na glasine, pa cak i lazi.\nMinistar Srbije za kulturu i informisanje, Branislav Lecic, izjavio je da "Identitet" nije zabranjen na osnovu novih specijalnih ovlascenja, vec zato sto su saradnici i osnivaci ovog nedeljnika bili povezani sa kriminalnom bandom iz Zemuna, koju je predvodio\nMilorad Lukovic Legija, osumnjicen za atentat na premijera.\nMinistar je potvrdio da ce clanovi uprave "Identiteta" ostati u pritvoru dok policija istragom ne utvrdi da li je nedeljnik finansiran od strane zemunskih gangstera.\nLecic je izjavio da je "Nacional" privremeno suspendovan zbog krsenja odredbi o vanrednom stanju i da je policija pokrenula istragu kojom ce se ispitati finansije ovih novina - mada nema pouzdanih dokaza da su one povezane sa organizovanim kriminalom. Urednici novina tvrde da su se nasli na meti novih mera zbog "hrabrog i postenog" izvestavanja koje vlasti vec dugo dozivljavaju kao smetnju.\nDan pre atentata na premijera, i "Identitet" i "Nacional" su objavili clanke koje ministri iz vlade i policija tumace kao objavu namere mafije da ubije Djindjica.\nNa naslovnoj strani "Identiteta" objavljen je zastrasujuci naslov kojim se najavljuje ubistvo premijera: "Djindjic meta slobodnog strelca, haski Srbi narucili atentat".\nIstog dana, "Nacional" je objavio spisak ljudi - ukljucujuci i Legiju - za koje se ocekuje da ce biti izruceni Hagu, sto je, kako neki veruju, isprovociralo Lukovica ili njegove saucesnike da izvedu atentat.\nTV stanica Mars je kaznjena zbog emitovanja neprimerenog programa u danima drzavne zalosti.\nDa bi uvereli medije da im oni nisu meta, predstavnici vlade - ukljucujuci potpredsednika Zarka Koraca - odrzali su dva sastanka sa glavnim urednicima ovdasnjih medija.\nOni koji su prisustvovali ovim skupovima kazu da su obe strane zajednicki pokusale da dodju do sporazuma o stvarima o kojima se moze izvestavati dok traje vanredno stanje. Zvanicnici su insistirali na zabrani objavljivanja materijala koji se ticu istrage o Djindjicevom ubistvu i vanrednog stanja, ali su naglasili da im nije namera da ugroze politicke i gradjanske slobode.\nVladajuca koalicija DOS ne zeli da udalji od sebe medije, koje je u Milosevicevoj eri dozivljavala kao jedini zaista demokratski glas. Vladajuca koalicija pre zeli da obnovi pakt koji je sklopljen sa medijima neposredno pred obaranje Milosevica. Korac je zamolio urednike da pruze podrsku vlastima tako sto ce se uzdrzavati od, na primer, "navodjenja takozvanih nezavisnih misljenja, koja placaju kriminalci, i izjava koje daju korumpirani advokati."\nUrednici - ukljucujuci i one iz "Vecernjih novosti" - spemno su se slozili da su odredjene restrikcije neophodne. Neki od njih su cak zahtevali da se uvedu jos strozije mere.\nU ovom trenutku za medije je najveci problem to sto nisu postavljene jasne i nedvosmislene granice u pogledu izvestavanja tokom perioda vanrednog stanja.\nZa sada, kako izgleda, vlada ima punu podrsku i poverenje medija, kao sto je imao i DOS pre obaranja Milosevica.\nAli, ako se pokaze da vlasti u "interesu istrage" pokusaju da ukinu slobodu govora, mediji ce pruziti otpor.\nZa one koji su u medjuvremenu zatvoreni nema mnogo simpatija. Opste je misljenje da oni nikada nisu ni pripadali kategoriji profesionanog novinarstva.\nTamara Spaic je nezavisni novinar i savetnik za medije predsednika Skupstine Srbija i Crna Gora.


17/11/2020 | 15:01\nSvi smo, kada smo bili mali, pravili manje ili veće nestašluke, međutim, i sada je sigurno u nama ostalo još po nešto od tog avanturustičkog duha. Izazovi, nepoznato i želja za radoznalošću kriju se u svakom čoveku, pa tako i u likovima koje vam preporučujemo da upoznate u narednim danima.\nU sredu, 18. novembra u 23:05h na kanalu Film Box Extra pogledajte film „Braća Grim“ u kom glavne uloge tumače Met Dejmon, Hit Ledžer i Monika Beluči. Kolekcionari umetničkih dela i prevaranti, Džejk i Vil Grim, putuju od sela do sela i predstavljaju se kao zaštitnici seljana od magičnih bića, a neretko izvode i egzorcizam. Ali njihov pravi test uslediće nakon susreta sa pravom magijom i pravim magičnim stvorovima u začaranoj šumi, gde će im biti potrebna prava hrabrost.


Orlovi zakazali finale sa Slovenijom\n15.09.2017 22:35 | B92\nIstambul - Košarkaši Srbije plasirali su se u finale Evrobasketa dramatičnom pobjedom nad Rusijom, rezultatom 87:79!\nSrbija je tokom utakmice imala i 16 poena prednosti, Rusi su se vratili zahvaljujući nevjerovatnom šutu u drugom poluvremenu, ali je onda stvari u svoje ruke preuzeo Bogdan Bogdanović i odveo 'Orlove' do borbe za zlatnu medalju.\nPrvo je minut i po prije kraja postigao veoma važnu trojku, a onda minijaturom definitivno rješio pitanje pobjednika. Potom su tačku na novu fenomenalnu i hrabru partiju stavili Dragan Milosavljević i Vladimir Lučić i Srbija će se u nedjelju boriti sa Slovenijom za zlatnu medalju.\nIzabranici Saleta Đorđevića poslije osam godina će igrati u finalu Evrobasketa, tada su u Poljskoj ubjedljivo poraženi od Španije.\nUtakmicu u 'Sinan Erdem areni' Srbija je počela odličnom odbranom i vidjelo se da je akcenat stavljen da se zaustavi Aleksej Šved. Posle uvodnih poena našeg tima, igrač Himkija je stigao do svog učinka, ali ga nisu previše dobro pratili drugi igrači.\nTakođe, Bogdan Bogdanović je bio izuzetno raspoložen na startu, pogodio je trojku iz trećeg pokušaja i mnogo opuštenije nastavio da zatrpava mrežicu rivala. Startni centar Ognjen Kuzmić zaradio je dvije brze lične greške, ustupio je mjesto Bobiju Marjanoviću i tada je krenuo šou dvojice igrača.\nCentar Detroita poigravao se sa čuvarima, pogađao iz svih dijelova reketa, a stigao je i da u stilu odsutnog Miloša Teodosića uposli Vladimira Lučića. Bogdanović i Marjanović postigli su po 13 poena, Srbija je odigrala sjajno prvo poluvreme i došla na korak od plasmana u finale Evrobasketa.\nOdbrana traži oslobađanje, tužilaštvo potvrdu presude za specijalce\nDodik: Apsolutna pobjeda patriotskog bloka, novi predsjednik Vlade biće iz SNSD-a\nPredložen pritvor za Hasiba Hukića iz Gradiške\nIzraelski avion nije oborio ruski Iljušin-20


Petričević: Poslodavci povećali plate radnicima za 100 maraka - Istinito.com - Ne budi ovca!\nPočetna > BIH > Ekonomija > Petričević: Poslodavci povećali plate radnicima za 100 maraka\n8. Maja 2020. Istinito979Leave a Comment on Petričević: Poslodavci povećali plate radnicima za 100 maraka\nUkupno 478 poslodavaca u Republici Srpskoj prošle godine su svojim zaposlenima povećali plate u prosjeku za 100 konvertbilnih maraka, podaci su Ministarstva privrede i preduzetništva RS.\nTakve informacije proističu na osnovu isplaćenih podsticaja onim poslodavcima koji su stekli uslovi po Zakonu o podsticajima.\n– Isplata podsticaja bila je jedna od prvih mjera za ublažavanje štetnih posljedica virusa korona na privredu, i to upravo kao aktivnost Ministarstva privrede i preduzetništva za one privredne subjekte koji su povećali plate radnicima u 2019. godini, te ispunili uslove za dodjelu podsticaja – kaže ministar privrede i preduzetništva Vjekoslav Petričević.\nMinstarstvo je zaprimilo ukupno 501 zahtjev privrednih subjekata za podsticaj, a od tog broja njih 478 su ispunjavali uslove na osnovu Zakona o podsticajima. Riječ je o privrednim subjektima koji zapošljavaju ukupno 14.112 radnika, a podsticaji su isplaćeni u iznosu većem od tri miliona КM. Riječ je o prvom obračunskom periodu od stupanja na Zakona o podsticajima, za juli – decembar 2019.\n– Prema našim podacima, poslodavci su u prosjeku povećali plate za 100 КM u neto iznosu – kaže Petričević.\nKada je riječ o djelatnostima privrednih subjekata, ovom podsticajnom mjerom su bili obuhvaćeni svi privredni subjekti koji posluju u oblasti proizvodne, trgovinske i uslužne delatnosti.\nZakon o podsticajima u privredi Republike Srpske usvojen je prošle godine u Narodnoj skupštini Republike Srpske.\nTagged istinito plate podsticaji poslodavci privreda radnici\nDefinisana procedura ulaska stranaca u RS zbog poslovnih obaveza


U Briselu u ponedeljak novi razgovori Beograda i Prištine | KoSSev\nU Briselu u ponedeljak novi razgovori Beograda i Prištine\nNedelja 14. avgust 2016, 13:36\nRazgovori u Briselu između delegacija iz Beograda i Prištine nastavljaju se sutra, potvrdila je Kancelarija za Kosovo i Metohiju. S kosovske strane, čiji je deo trenutno fokusiran na čestitke građanima i pohvale zbog uklanjanja onoga što se nekada nazivalo parkom mira sa glavnog mosta na Ibru, još uvek nema potvrde, niti detalja o sutrašnjem sastanku.\nDirektor Kancelarije za Kosovo i Metohiju Marko Đurić predvodiće delegaciju Beograda, koja će u okviru dijaloga sa Prištinom na ekspertskom nivou učestvovati u razgovorima o Zajednici srpskih opština, telekomunikacijama i drugim otvorenim pitanjima, navela je Kancelarija za KiM u saopštenju.\nRazgovori su prethodno vođeni 1. i 2. avgusta, odnosno 5. avgusta, kada su i dogovreni detalji za početak radova na glavnom mostu u Kosovskoj Mitrovici.\nNastavak razgovora u Briselu počinje dan nakon uklanjanja Parka mira i zvaničnog početka radova na tzv. revitalizaciji glavnog mosta na Ibru, a što je bilo najavljeno nakon prethodne runde razgovora pretprošle nedelje\nSastanak delegacija Beograda i Prištine održaće se u zgradi Evropske službe za spoljne poslove.


Riznica dobrih ukusa u Mercator vinoteci - WANNABE MAGAZINE\nNa svečanom otvaranju Mercator Vinoteke predstavljena je bogata i proširena ponuda vina, koja na jednom mestu svim ljubiteljima ovog božanskog pića pruža mogućnost biranja vinskih etiketa iz celog sveta. Novost u ponudi je prisustvo najpoznatijih vinarija na vinskoj mapi Srbije sa više od 200 različitih vina iz 41 vinarije sa teritorije naše zemlje. Istinski poznavaoci i ljubitelji vina, pored velikog izbora srpskih vina, u ponudi mogu pronaći vina iz starog i novog sveta koja broje preko 400 etiketa, koja su proizvedena u Španiji, Italiji, Francuskoj, Portugaliji, Čileu ili Novom Zelandu.\nTokom svečanog otvaranja Mercator Vinoteke, u okviru Hipermarketa u Beogradu, Zdravko Brkić, inicijator udruženja somelijera i osnivač manifestacije “WineJam” u društvu predsednika Udruženja profesionalnih somelijera Srbije, Dejana Živkoskog, prisutnima je predstavio odabrana vina iz naše zemlje i govorio nešto više o sljubljivanju vina i hrane. Zvanice i potrošači imali su priliku da saznaju zanimljivosti o Palićkom vinogorju čiji su vinogradi grupisani oko Kanjiže i Subotice, kao i o sortama tipičnim za podneblje peščare. Bilo je reči i o vinogorjima Fruške gore i Sremskih Karlovaca, Smederevskom vinogorju i vinima iz istočne Srbije, Šumadijskom vinogorju koje se prostire u slivu Morave i njenih pritoka, o Župskom i Jagodinskom vinogorju, kao i o vinima južne i zapadne Srbije. Duga istorija vina, autohtone sorte, kupaže, zemljište, klima, ukusi i mirisi bile su neke od tema o kojima je bilo reči na svečanom otvaranju.\nBogata ponuda u Mercator Vinoteci na kojoj joj mogu pozavideti ne samo domaće, već i regionalne specijalizovane prodavnice vina, pravo je mesto na kome možete pronaći vaše omiljeno vino, kao i ona koja do sada niste imali priliku da probate. Ukoliko verujete da je vino jedno od najplemenitijih pića, onda je Mercator Vinoteka riznica dobrih ukusa i inspiracije za kojom tragate!